tripathysagar/odia_wiki huggingface dataset:
ମାଣିକରାୟ ନାଏକ  (୧ ଜୁଲାଇ ୧୯୦୭ - ୨୦ ଫେବୃଆରୀ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାଶିପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମାଣିକରାୟ ନାଏକ ୧୯୦୭ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାଳତୀ ନାଏକ ଓ ପତ୍ନୀଙ୍କ ନାମ ରାଧାମତି ନାଏକ । ରାଜନୈତିକ ଜୀବନ ମାଣିକରାୟ ନାଏକ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମାଣିକରାୟ ନାଏକ ୧୯୬୧ ମସିହାର ଫେବୃଆରୀ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୩ ବର୍ଷ ବୟସ ହୋଇଥିଲା ।
ପ୍ରତାପ ଚନ୍ଦ୍ର ପଟ୍ଟନାୟକ  (୨ ଜୁଲାଇ ୧୯୨୨ - ୧୮ ଅଗଷ୍ଟ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ଜନ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ପ୍ରତାପ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରତାପ ଚନ୍ଦ୍ର ପଟ୍ଟନାୟକ ୧୯୨୨ ମସିହାର ଜୁଲାଇ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଦ୍ୟାଧର ଚ୍ୟାଉ ପଟ୍ଟନାୟକ ଏବଂ ପତ୍ନୀଙ୍କ ନାମ ବିଦ୍ୟୁତଲତା ପଟ୍ଟନାୟକ । ପ୍ରତାପଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ପ୍ରତାପ ଚନ୍ଦ୍ର ପଟ୍ଟନାୟକ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ପ୍ରତାପ ଚନ୍ଦ୍ର ପଟ୍ଟନାୟକ ୧୯୯୮ ମସିହାର ଅଗଷ୍ଟ ମାସ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।
ଜିତେନ୍ଦ୍ର ନାରାୟଣ ପଟ୍ଟନାୟକ  (୧୯୪୨ - ୧୦ ଅପ୍ରେଲ ୨୦୨୧) ଜଣେ ଶିକ୍ଷାବିତ ଓ ସାହିତ୍ୟିକ ଥିଲେ  । ପ୍ରବନ୍ଧ ଓ ସମାଲୋଚନା ସାହିତ୍ୟରେ ସେ ମୁଖ୍ୟତଃ ନିଜର ଲେଖନୀ ଚାଳନା କରିଥିଲେ । ସେ ଓଡ଼ିଶା ଶିକ୍ଷା ସେବା ଏବଂ ଭାରତ ସରକାରଙ୍କ  "ସଂସ୍କୃତି ବିଭାଗ" ରେ କାର୍ଯ୍ୟ କରିଥିଲେ । ସେ ଓଡ଼ିଶା ରିଭ୍ୟୁ ପତ୍ରିକାର ସମ୍ପାଦକ ଭାବରେ ମଧ୍ୟ କାର୍ଯ୍ୟ କରିଥିଲେ । ଜିତେନ୍ଦ୍ର ନାରାୟଣ, ୧୯୪୨ ମସିହାରେ ଜନ୍ମଗ୍ରହଣ କରିଥିଲେ । ୧୯୬୩ ମସିହାରେ ସେ ଓଡ଼ିଶା ଶିକ୍ଷା ସେବାରେ ଇଂରାଜୀ ଅଧ୍ୟାପକ ଭାବରେ କାର୍ଯ୍ୟାରମ୍ଭ କରି ୨୦୦୦ ମସିହାରେ ଇଂରାଜୀ ପ୍ରାଧ୍ୟାପକ ଓ ରାଜ୍ୟ ଚୟନକର୍ତ୍ତା ବୋର୍ଡ଼ର ଅଧ୍ୟକ୍ଷ ଭାବରେ ଅବସର ଗ୍ରହଣ କରିଥିଲେ । ତାଙ୍କ ଅଧିନରେ ଅନେକ ଛାତ୍ର ଗବେଷଣା କରି ପିଏଚଡ଼ି ଡିଗ୍ରୀ ହାସଲ କରିଥିଲେ । ଓଡ଼ିଶା ସରକାରଙ୍କଦ୍ୱାରା ପ୍ରକାଶିତ  "ଓଡ଼ିଶା ରିଭ୍ୟୁ"  ପତ୍ରିକାକୁ ସେ ୬ ବର୍ଷ ଧରି ସମ୍ପାଦନା କରିଥିଲେ । ସାହିତ୍ୟ ସର୍ଜନା ସେ ଓଡ଼ିଆ ଏବଂ ଇଂରାଜୀରେ ଅନେକ ଗବେଷଣା ଧର୍ମୀ ପୁସ୍ତକ ରଚନା କରିଥିଲେ । ଲିଓ ଟଲଷ୍ଟୟଙ୍କ ଜୀବନୀ ଉପରେ ଗବେଷଣା କରି ସେ ଏକ ପୁସ୍ତକ ରଚନା କରିଥିଲେ ।
ପଟ୍ଟଚିତ୍ର ଓଡ଼ିଶାର ଏକ ପାରମ୍ପାରିକ ଚିତ୍ରକଳା । ଏହା ପ୍ରଧାନତଃ ଜଗନ୍ନାଥ ତଥା ହରି ଓ ରାଧାଙ୍କ ପ୍ରେମକଥାର ବର୍ଣ୍ଣନାକୁନେଇ ଅଙ୍କାଯାଇଥାଏ । ପଟ୍ଟଚିତ୍ରସବୁ ଜଗନ୍ନାଥ ସଂସ୍କୃତିକୁ ନେଇ ସୃଷ୍ଟି ହୋଇଛି । ଏହା ଓଡ଼ିଆ ଚିତ୍ରକରମାନଙ୍କ ଦେଇ ନାନାଦି ପ୍ରାକୃତିକ ରଙ୍ଗର ବ୍ୟବହାର କରି ପଟ୍ଟ ବା ମଣ୍ଡଦିଆ କନା ଉପରେ ଅଙ୍କାଯାଇଥାଏ । ଏହା ଓଡ଼ିଶାର ଏକ ମୁଖ୍ୟ ଓ ବହୁ ପୁରାତନ କଳା । ପଟ୍ଟ ଶବ୍ଦର ଅର୍ଥ କନା, ଏକ ବିଶେଷ କନା ଉପରେ ଅଙ୍କିତ ଏହି ବିଶେଷ ଧରଣର ଚିତ୍ରକୁ ପଟ୍ଟଚିତ୍ର କୁହାଯାଇଥାଏ । ଏଥିରେ ନାନା ପ୍ରକାରର ଆଧ୍ୟାତ୍ମିକ ଛବି ଅଙ୍କାଯାଇଥାଏ । ପଟ୍ଟଚିତ୍ରର ଇତିହାସ ହଜାରେ ବର୍ଷରୁ ଅଧିକ । ସୃଷ୍ଟି ଓ ଇତିହାସ ଖ୍ରୀଷ୍ଟୀୟ ଦ୍ୱାଦଶ ଶତାବ୍ଦୀ ପୂର୍ବରୁ କଳିଙ୍ଗ  (ବର୍ତ୍ତମାନର ଓଡ଼ିଶା)ର ଚିତ୍ରଶିଳ୍ପୀମାନେ ତାଳପତ୍ର ସହିତ, ରାଜପ୍ରସାଦର ମନ୍ଦିର, ମଠ କାନ୍ଥ ଇତ୍ୟାଦିରେ  "ଭିତ୍ତି"  ଚିତ୍ର ଖୋଦିତ ଅଥବା ଚିତ୍ର କରୁଥିଲେ। ସମ୍ଭବତ ଏହି ଚିତ୍ରଗୁଡ଼ିକ କାନ୍ଥବାଡ଼ରେ କରାଯାଉଥିବାରୁ ଏହାକୁ  "ଭିତ୍ତି"  ଚିତ୍ର କୁହାଯାଉଥିଲା । ୫ମ ଶତକର ପୁରୀ, କୋଣାର୍କ ଓ ଭୁବନେଶ୍ୱରର କାନ୍ଥରେ ଅଙ୍କା ଛବିସବୁରୁ ପଟ୍ଟଚିତ୍ରର ଜନ୍ମ । ପୁରୀର ରଘୁରାଜପୁରଠାରେ ଏହି କଳାର ପୁରୁଷ ପୁରୁଷ ଧରି ଅଭୂତପୂର୍ବ ବିକାଶ ଘଟିଛି ଯାହା ଏହି ଗାଆଁକୁ ଶିଳ୍ପୀଗ୍ରାମର ମାନ୍ୟତା ଦେଇଛି ।
ସୋଫିଆ ଆଲମ୍ ଜଣେ ଓଡ଼ିଆ ଅଭିନେତ୍ରୀ, ଯିଏକି ମୁଖ୍ୟତଃ ଓଡ଼ିଆ କଥାଚିତ୍ର ଏବଂ ଧାରାବାହିକରେ ଅଭିନୟ କରନ୍ତି । ସୋଫିଆ ଆଲାମ ପ୍ରଥମେ ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ । ଡିଡି ଓଡ଼ିଆରେ ପ୍ରସାରିତ ଧାରାବାହିକ ବିଧାତାର ଖେଳ ଜରିଆରେ ସେ ଅଭିନୟ ଜୀବନ ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ସେ ଦୁହିତା, ମହାଯଜ୍ଞ ଭଳି ଲୋକପ୍ରିୟ ଧାରାବାହିକର ମୁଖ୍ୟ ଭୂମିକାରେ ଅଭିନୟ କରିଥିଲେ । ଏଥିସହିତ ସେ ଭାଗ୍ୟ ବିଧାତା, ଗାୟତ୍ରୀ, ସଂସ୍କାର ଭଳି ଧାରାବାହିକରେ ଚରିତ୍ର ଅଭିନେତ୍ରୀ ଭାବରେ ଅଭିନୟ କରିଥିଲେ । ୨୦୦୯ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଡ୍ରିମ୍ ଗାର୍ଲ । ପରେ ସେ ସୁନା ଚଢ଼େଇ ମୋ ରୂପା ଚଢ଼େଇ, ଏସିପି ରଣବୀର, ଗଞ୍ଜା ଲଢ଼େଇ, ପ୍ରେମ ସବୁଠୁ ବଳବାନ, ଆଶିକ୍ ଭଳି ଓଡ଼ିଆ ଚଳଚ୍ଚିତ୍ରରେ ଅଭିନୟ କରିଥିଲେ । ପରିବାର ଓ ଶିକ୍ଷା ସୋଫିଆ ଆଲାମ ଓଡ଼ିଶାର ଜଣାଶୁଣା କଣ୍ଠଶିଳ୍ପୀ ମହମ୍ମଦ ସିକନ୍ଦର ଆଲାମଙ୍କର ବଡ଼ ଝିଅ । ତାଙ୍କ ମାଆ ନାଇମା ଆଲାମ ଜଣେ ସୁଗାୟିକା ତଥା ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ କଳାକାର । ତାଙ୍କ ସାନ ଭଉଣୀ ନାଜିଆ ଆଲାମ ମଧ୍ୟ ଜଣେ ସୁନାମଧନ୍ୟା କଣ୍ଠଶିଳ୍ପୀ । ଅଭିନୟ ଜୀବନ ସୋଫିଆ ଆଲାମ ବିଜେବି କଲେଜରୁ ବାଣିଜ୍ୟରୁ ସ୍ନାତକ କରିବାପରେ ବ୍ୟାଙ୍କିଙ୍ଗ୍‌ରେ ଯୋଗ ଦେବାପାଇଁ ଯାଇଥିଲେ । ମାତ୍ର ୨୦୦୧ ମସିହାରେ ଓଡ଼ିଆ ନିର୍ଦ୍ଦେଶକ ସୁବ୍ରତ ନାୟକ ତାଙ୍କୁ ଓଡ଼ିଆ ଦୂରଦର୍ଶନ ଧାରାବାହିକ ବିଧାତାର ଖେଳରେ ଅଭିନୟ କରିବା ପାଇଁ ପ୍ରସ୍ତାବ ଦେଇଥିଲେ । ଏହାପରେ ସେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ଡିଡି ଓଡ଼ିଆର ଅନ୍ୟତମ ଲୋକପ୍ରିୟ ଧାରାବାହିକ ଦୁହିତା, ମହାଯଜ୍ଞ ଆଦିରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ଇ ଟିଭି ଓଡ଼ିଆର ଲୋକପ୍ରିୟ ଧାରାବାହିକ ଭାଗ୍ୟ ବିଧାତା, ସଂସ୍କାର, ଗାୟତ୍ରୀ ଆଦିରେ ଅଭିନୟ କରିଥିଲେ । ସୋଫିଆ ଏବେ ଜୀ ସାର୍ଥକରେ ପ୍ରସାରିତ ଓଡ଼ିଆ ଧାରାବାହିକ ରହିଛି ରହିବି ତୋ 'ରି ପାଇଁରେ ଅଭିନୟ କରୁଛନ୍ତି । ଏଥିରେ ସେ ନାୟିକାର ମାଆ ଭୂମିକାରେ ଅଭିନୟ କରୁଛନ୍ତି । ୨୦୦୯ ମସିହାରେ ସୋଫିଆ ଡ୍ରିମ୍ ଗାର୍ଲ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ସେହି ବର୍ଷ ଅନ୍ୟ ଏକ ଓଡ଼ିଆ କଥାଚିତ୍ର ସୁନା ଚଢ଼େଇ ମୋ ରୂପା ଚଢ଼େଇ ଏବଂ ଅସୀମ: ବିୟଣ୍ଡ୍ ବାଉଣ୍ଡରିଜ୍‌ରେ ଅଭିନୟ କରଥିଲେ । ସୁନା ଚଢ଼େଇ ମୋ ରୂପା ଚଢ଼େଇରେ ସେ ସିଦ୍ଧାନ୍ତ ମହାପାତ୍ର, ଅନୁଭବ ମହାନ୍ତି, ବିଜୟ ମହାନ୍ତି, ମିହିର ଦାସ, ବର୍ଷା ପ୍ରିୟଦର୍ଶିନୀ, ସ୍ନିଗ୍ଧା ମହାନ୍ତି ଆଦି କଳାକାରଙ୍କ ସହ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ୨୦୧୨ ମସିହାରେ ଏସିପି ରଣବୀର କଥାଚିତ୍ରରେ ସନ୍ଧ୍ୟା ଭୂମିକାରେ, ୨୦୧୩ ମସିହାରେ ପ୍ରେମ ସବୁଠୁ ବଳବାନ ଚଳଚ୍ଚିତ୍ରରେ ବୈଶାଖୀ ଭୂମିକାରେ, ୨୦୧୪ ମସିହାରେ ଗଞ୍ଜା ଲଢ଼େଇ ଚଳଚ୍ଚିତ୍ରରେ ନନ୍ଦିନୀ ଭୂମିକାରେ ଏବଂ ୨୦୧୫ ମସିହାରେ ଆଶିକ୍ ଚଳଚ୍ଚିତ୍ରରେ ଅଭିନୟ କରିଥିଲେ ।
ରଘୁନାଥ ଜଗଦଲ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୫,୬୮୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ପଦ୍ମନାଭ ବେହେରାଙ୍କୁ ୨୧,୯୪୬ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଓଡ଼ିଆସାହିତ୍ୟରେ ଅନେକ ନାରୀ କବିମାନଙ୍କ ରଚନା ଦେଖାଯାଏ । ଏମାନଙ୍କ ଭିତରୁ ପୁରାତନ ନାରୀକବିମାନଙ୍କ ରଚନାଗୁଡ଼ିକ ବିରଳ ଓ ଅନେକ ଲେଖା ପ୍ରକାଶିତ ମଧ୍ୟ ହୋଇନାହିଁ । ଏଠାରେ ନାରୀକବିମାନଙ୍କ ଏକ ତାଲିକା ଦିଆଯାଇଛି ।
ତଳକୁସୁମା ଗୋବିନ୍ଦପୁର ଉଚ୍ଚ ବିଦ୍ୟାଳୟ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଅବସ୍ଥିତ । ଏହା ଉଭୟ ତଳକୁସୁମା ଓ ଗୋବିନ୍ଦପୁର ଗ୍ରାମରେ ଅବସ୍ଥିତ । ତଥ୍ୟ ଏହି ବିଦ୍ୟାଳୟରେ ଷଷ୍ଠରୁ ଦଶମ ଯାଏଁ ପିଲା ପଢନ୍ତି । ଏଠାରେ ମୋଟ ୯ ଜଣ ଶିକ୍ଷକ ଶିକ୍ଷ୍ୟୟତ୍ରୀ ଅଛନ୍ତି । ଇତିହାସ ୧୯୬୦ ମସିହାରେ ଏହି ବିଦ୍ୟାଳୟଟି ବୈଷ୍ନବ ଚରଣ ମହାନ୍ତିଙ୍କଦ୍ୱାରା ପ୍ରତିଷ୍ଠା କରାଯାଇଥିଲା । ପରିସର ଓ କୋଠାବାଡି ଏହି ବିଦ୍ୟାଳୟରେ ମୋଟ ପାଞ୍ଚୋଟି ଘର ଅଛି । ଖେଳ ପଡ଼ିଆ ଓ ପାଠାଗାର ଅଛି। ବିଦ୍ୟାଳୟ କାର୍ଯ୍ୟକଳାପ ଖେଳ ବିଦ୍ୟାଳୟରେ ଖୋ ଖୋ , କ୍ରିକେଟ, ଫୁଟବଲ, କବାଡି ଇତ୍ୟାଦି ଖେଳାଯାଏ । ଏହି ବିଦ୍ୟାଳୟର ଛାତ୍ରଛାତ୍ରୀମାନେ ଆନ୍ତଜିଲ୍ଲା ଏବଂ ଅନ୍ତରାଜ୍ୟ ସ୍ତରରେ ବିଭିନ୍ନ ଖେଳରେ ଭାଗ ନିଅନ୍ତି । କମ୍ପ୍ୟୁଟର ଶିକ୍ଷା ବିଦ୍ୟାଳୟରେ ମୋଟ ବାରୋଟି କମ୍ପ୍ୟୁଟର ଅଛି । ପିଲାମାନଙ୍କୁ ପିଜିଡ଼ିସିଏ ଶିକ୍ଷା ଦିଆଯାଇଥାଏ ।
ବାଲିମେଳ ଜଳଭଣ୍ଡାର ନୌକା ଆକ୍ରମଣ , ଭାରତୀୟ ରାଜ୍ୟ ଓଡ଼ିଶାର ବାଲିମେଳାଠାରେ ଥିବା ଜଳଭଣ୍ଡାରରେ ଏକ ନୌକା ରେ ୪ ଜଣ ନକ୍ସଲ ସୁରକ୍ଷ୍ୟା ବାହିନୀର ପୋଲିସ ଓ ୬୦ ଜଣ ଜିଆରଇ।-ହାଉଣ୍ଡ କମାଣ୍ଡୋ ଯାତ୍ରା କରୁଥିବା ସମୟରେ ନକ୍ସଲ ମାନକ ଆକ୍ରମଣରେ ନୌକା ଡୁବି ଯିବା ଫଳରେ ୩୮ ଜଣ ଯବାନଙ୍କ ପ୍ରାଣହାନୀ ହେଇଥିଲା । ଏହି ଘଟଣାରୁ ୨୬ ଜଣ ବାରଟି ଯାଇଥିଲେ ।
ତୃଟି: { } ; . , ' . ଏ ବର୍ଷ ମାର୍ଚ୍ଚ ମାସ ୧୧ ତାରିଖ ଦିନର ଘଟଣା । ଜାପାନ ଉପକୂଳଠାରୁ ପ୍ରାୟ ୧୩୦ କିଲୋମିଟର ଦୂରରେ ସମୁଦ୍ର ମଧ୍ୟରେ ହଠାତ୍ ଏକ ଶକ୍ତିଶାଳୀ ଭୂମିକମ୍ପ ଘଟିଗଲା । ରିକ୍ଟର ସ୍କେଲରେ ଏହାର ତୀବ୍ରତା ଥିଲା ୯.୦ । ଏହା ପରେ ପରେ ଆରମ୍ଭ ହୋଇଗଲା ସୁନାମିର ତାଣ୍ଡବ । ସମୁଦ୍ରରୁ ୧୪ ମିଟର ଉଚ୍ଚରେ ପାହାଡ଼ ଆକାର ଢେଉ ମାଡ଼ିଲା । ଚାହୁଁ ଚାହୁଁ ଜାପାନର ସମୁଦ୍ର କୂଳିଆ ଅଞ୍ଚଳ ଗୁଡ଼ିକ ସମୁଦ୍ର ଜଳରେ ବୁଡ଼ିଗଲା । ବହୁ କୋଠାବାଡ଼ି, ରାସ୍ତାଘାଟ ନିମିଷେକ ମଧ୍ୟରେ ଧୂଳିସାତ ହୋଇଗଲା । ଜାପାନର ଅନେକ ପରମାଣୁ ଶକ୍ତି କେନ୍ଦ୍ର ମଧ୍ୟକୁ ସମୁଦ୍ର ଜଳ ପଶିିଯିବାରୁ ପରିସ୍ଥିତି ଅସମ୍ଭାଳ ହୋଇ ପଡ଼ିଲା । କେତେକ ପରମାଣୁ ଶକ୍ତି କେନ୍ଦ୍ରରେ ବିସ୍ଫୋରଣ ଘଟିଗଲା । ସେଠାରୁ ବହୁ କ୍ଷତିକାରକ ତେଜସ୍କ୍ରିୟ ବିକିରଣ ବାହାରି ପରିବେଶ ଉପରେ ମାରାତ୍ମକ ପ୍ରଭାବ ପକାଇଲା । ଏହି ସମୟରେ ପରିବେଶରେ ତେଜସ୍କ୍ରିୟ ବିକିରଣର ପରିମାଣ ଓ ପ୍ରକାର ମାପ କରିବା ପାଇଁ ବୈଜ୍ଞାନିକମାନେ ବିଭିନ୍ନ ପ୍ରକାରର ଯନ୍ତ୍ର ବ୍ୟବହାର କରୁଥିଲେ । ସେଗୁଡ଼ିକ ମଧ୍ୟରେ ଗିଗର କାଉଣ୍ଟର ଥିଲା ମୁଖ୍ୟ । ଆମ ପୃଥିବୀରେ ବିଭିନ୍ନ ପ୍ରକାରର ତେଜସ୍କ୍ରିୟ ପଦାର୍ଥ ରହିଛି । ସେଗୁଡ଼ିକ ମଧ୍ୟରେ ୟୁରାନିୟମ୍, ଥୋରିୟମ, ରେଡ଼ିୟମ ଆଦି ପ୍ରଧାନ । ଏହି ଧରଣର ପଦାର୍ଥଗୁଡ଼ିକ ସାଧାରଣ ପକ୍ଷେ ତିନି ପ୍ରକାରର ବିକିରଣ ଛାଡ଼ିଥାନ୍ତି । ତାହା ହେଲା ଆଲ୍ଫା ବିକିରଣ । ବିଟା ବିକିରଣ ଓ ଗାମା ବିକିରଣ । ଏହି ସବୁ ବିକିରଣ ଗୁଡ଼ିକର ଧର୍ମ ଅଲଗା ଅଲଗା ହୋଇଥାଏ । ଏଗୁଡ଼ିକୁ ଦେଖି ହୁଏ ନାହିଁ କି ଅନୁଭବ ବି କରି ହୁଏ ନାହିଁ । ତେବେ ଏହି ପ୍ରକାରର ବିକିରଣ ଗୁଡ଼ିକ ଚିହ୍ନଟ କରି ମାପକରିବା ପାଇଁ ଗିଗର କାଉଣ୍ଟର  (ଏରସଶରକ୍ସ ଉକ୍ଟଙ୍କଦ୍ଭଗ୍ଧରକ୍ସ) ଲାଗିଥାଏ  । ଏହାକୁ ପ୍ରଥମେ ଜର୍ମାନୀର ପଦାର୍ଥ ବିଜ୍ଞାନୀ ହାନସ୍ ଗିଗର ୧୯୦୮ ମସିହାରେ ଉଦ୍ଭାବନ କରିଥିଲେ । ସେ ସେତେବେଳେ ବିଶିଷ୍ଟ ପଦାର୍ଥ ବିଜ୍ଞାନୀ ରଦରଫୋର୍ଡ଼ଙ୍କ ସହ ମିଶି ତେଜସ୍କ୍ରିୟତା ଉପରେ ଗବେଷଣା କରୁଥିଲେ । ଏହି ସମୟରେ ସେ ଆଲଫା କଣିକାଗୁଡ଼ିକୁ ମାପ କରିବା ପାଇଁ ଏହି ଯନ୍ତ୍ରଟି ତିଆରି କରି ଥିଲେ । ତାହାକୁ ତାଙ୍କ ନାମ ଅନୁସାରେ ଗିଗର କାଉଣ୍ଟର କୁହାଗଲା । ଏହାପରେ ୧୯୨୮ ମସିହାରେ ୱାଲଟର ମୁଲର ସେଥିରେ କେତେକ ପରିବର୍ତ୍ତନ ଘଟାଇଲେ । ଏହି ଯନ୍ତ୍ରଟି ବିଭିନ୍ନ ପ୍ରକାରର ବିକିରଣ ମାପରେ ବ୍ୟବହୃତ ହେଲା । ଏହି ଯନ୍ତ୍ରଟିରେ ଖର୍ଚ୍ଚ କମ୍ ହୁଏ । ଏହାର ବ୍ୟବହାର କରିବା ମଧ୍ୟ ସୁବିଧା ଜନକ । ତେଣୁ ଏହାକୁ ଚିକିତ୍ସା ବିଜ୍ଞାନ, ପଦାର୍ଥ ବିଜ୍ଞାନ, ଭୂତତ୍ତ୍ୱ ବିଜ୍ଞାନ ଆଦି କ୍ଷେତ୍ରରେ ଅଧିକ ବ୍ୟବହାର କରାଯାଉଛି । ଏହି ଯନ୍ତ୍ରଟିରେ ଦୁଇଟି ବିଦୁ୍ୟତ୍ ଅଗ୍ର ରହିଥାଏ । ବିଭିନ୍ନ ପ୍ରକାରର ବିକିରଣ ପ୍ରଭାବରେ ବାୟୁରେ ଆୟନ ସୃଷ୍ଟି ହୋଇଥାଏ । ଏହା ଫଳରେ ବିଦୁ୍ୟତ୍ ଅଗ୍ର ମଧ୍ୟରେ ବିଦୁ୍ୟତ୍ ଝଲକ ସୃଷ୍ଟି ହୁଏ । ସେହି ବିଦୁ୍ୟତ୍ ଅଗ୍ର ସହ ଇଲେକ୍ଟ୍ରୋନିକ୍ସ ଉପକରଣ ଲାଗିଥାଏ । ସେଥିରୁ ବିକିରଣର ପରିମାଣ ଓ ପ୍ରକାର ଜଣାପଡ଼େ । କେତେକ ପ୍ରକାରର କାଉଣ୍ଟର ବିକିରଣ ପ୍ରଭାବରେ କ୍ଲିକ୍ କ୍ଲିକ୍ ଶବ୍ଦ ହୁଏ । ଆଉ ଗୋଟିଏ ପ୍ରକାରର କାଉଣ୍ଟର ଡାଏଲରେ ବିକିରଣ ପରିମାଣକୁ ସୂଚାଏ ।
ସାଟ୍ରାଲିଜୁମାବ  (ଇଂରାଜୀ ଭାଷାରେ ),ଏନ୍ସପ୍ରିଙ୍ଗ ଏହାର ବେପାର ନାମ, ହେଉଛି ଏକ ଔଷଧ ଯାହା ଆକ୍ୱାପୋରିନ 4  ( 4) ବିରୁଦ୍ଧରେ ଆଣ୍ଟିବଡି ଥିବା ନ୍ୟୁରୋମାଇଲିଟିସ୍ ଅପ୍ଟିକା ସ୍ପେକ୍ଟ୍ରମ୍   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଉଚ୍ଚ ରକ୍ତ ଲିପିଡ ସ୍ତର, ଇଞ୍ଜେକସନ ସ୍ଥାନରେ ଯନ୍ତ୍ରଣା ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଯକୃତ ସମସ୍ୟା, ଆଲର୍ଜି ପ୍ରତିକ୍ରିୟା ଏବଂ ଲୁକ୍କାୟିତ ଯକ୍ଷ୍ମା ସକ୍ରିୟ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲିଉକିନ୍ -୬କୁ  (ଆଇଏଲ୍ -6) ଅବରୋଧ କରିଥାଏ ଏବଂ ଏହିପରି ଏକ୍ୟୁପି୪  ( 4) ବିରୁଦ୍ଧରେ ଆଣ୍ଟିବାୟୋଟିକ୍ ହ୍ରାସ କରେ  ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ସାଟ୍ରିଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୫,୩୦୦ ଡଲାର ଥିଲା । ୨୦୨୧ ସୁଦ୍ଧା ବ୍ରିଟେନରେ ଏହା ଉପଲବ୍ଧ ହୋଇନଥିଲା ।
ରାଜାଲଦେସର ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଚୁରୁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଜାଲଦେସର ୨୮.୦୨୮୫ ଉତ୍ତର ଅକ୍ଷାଂଶ ଓ ୭୪.୪୭୪୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୫୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜାଲଦେସର ସହରର ମୋଟ ଜନସଂଖ୍ୟା ୨୨୮୩୭ ଅଟେ । ସେଥି ମଧ୍ୟରୁ ୫୧.୧୦% ଜଣ ପରୁଷ ହୋଇଥିବା ବେଳେ ୪୮.୯୦% ଜଣ ନାରୀ ଅଟନ୍ତି । ରାଜାଲଦେସରର ସାକ୍ଷରତା ହାର ୪୮.୦୯% ଅଟେ । ଏହା ଜାତୀୟ ହାରଠାରୁ ୧୬.୭୫% ପ୍ରତିଶତ ଅଧିକ ଅଟେ । ସେଥିରୁ ୩୦.୪୬% ପ୍ରତିଶତ ପୁରୁଷ ଓ ୧୭.୬୩% ନାରୀ ଅଟନ୍ତି । ୧୯.୧୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାଜାଲଦେସରର ସରକାରୀ ଭାଷା ଅଟେ ।
, ସ୍ଥାୟୀ ଅବସାଦ ବେମାରୀ, ଇଂରାଜୀ ଭାଷାରେ ,ଯାହା ପୂର୍ବରୁ ଡିସଥାଇମିଆ ଏବଂ କ୍ରନିକ୍ ପ୍ରମୁଖ ଅବସାଦ ଭାବରେ ଜଣାଶୁଣା, ଏକ ଦୀର୍ଘସ୍ଥାୟୀ ଅବସାଦ ଅବସ୍ଥାକୁ ବୁଝାଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଖାଇବା କିମ୍ବା ଶୋଇବା ଅଭ୍ୟାସର ପରିବର୍ତ୍ତନ, କମ୍ ଶକ୍ତି, ଖରାପ ଆତ୍ମ ସମ୍ମାନ ଏବଂ ଏକାଗ୍ରତା ସମସ୍ୟା ହୋଇପାରେ । ଏହି ଲକ୍ଷଣଗୁଅଭଡିକ ଏକ ସ୍ତରରେ ଥାଏ ଯେଉଁଥିରେ ଗୁରୁତ୍ୱପୂର୍ଣ୍ଣ ସଙ୍କଟ ବା ଦୁର୍ବଳତା ଦେଖାଯାଏ । ପ୍ରମୁଖ ଉଦାସୀନତା ବା ଆତ୍ମହତ୍ୟା ପ୍ରବଣତା ହୋଇପାରେ । ଅଳ୍ପ ବୟସରେ ପିତାମାତାଙ୍କ ହରାଇବା ଏବଂ ରୋଗର ପରିବାରିକ ଇତିହାସ ଥିଲେ ବିପଦ ସଙ୍କଟ ରହିପାରେ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ କରାଯାଏ । ରୋଗ ନିର୍ଣ୍ଣୟ ପାଇଁ ବୟସ୍କମାନଙ୍କଠାରେ ଅତି କମରେ ଦୁଇ ବର୍ଷ କିମ୍ବା ପିଲାମାନଙ୍କଠାରେ ୧ ବର୍ଷର ଲକ୍ଷଣ ରହିବା ଆବଶ୍ୟକ । ଡିଏସଏମ-୫, ଡିସଥାଇମିଆ, ଏବଂ କ୍ରନିକ୍ ପ୍ରମୁଖ ଡିପ୍ରେସନ୍ ମିଳିତ ହୋଇ ଏହି ରୋଗ ସୃଷ୍ଟି କରେ । ଏହି ରୋଗର ଚିକିତ୍ସାରେ କାଉନସେଲିଂ ଏବଂ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ପରି ଔଷଧ ବ୍ୟବହାର କରାଯାଏ । ଜନସଂଖ୍ୟାର ପ୍ରାୟ ୧ରୁ ୬% ଲୋକ ଜୀବନରେ କୌଣସି ସମୟରେ ଏହି ରୋଗଦ୍ୱାରା ପ୍ରଭାବିତ ହୁଅନ୍ତି। ୨୦୧୫ ମସିହାରେ ବିଶ୍ୱରେ ୧୦୪ ନିୟୁତ ଲୋକ ପ୍ରଭାବିତ ହୋଇଥିଲେ। ଆରମ୍ଭ ସାଧାରଣତଃ ବାଲ୍ୟକାଳ କିମ୍ବା ବୟସ୍କ ଅବସ୍ଥାରେ ହୋଇଥାଏ  ଫ୍ଲେମିଙ୍ଗ ପ୍ରଥମେ ୧୮୪୪ ମସିହାରେ ମାନସିକ ରୋଗ କ୍ଷେତ୍ରରେ  "ଡିସଥାଇମିଆ ଶବ୍ଦ ବ୍ୟବ ‌ହାର କରିଥିଲେ । ଏହା ପ୍ରଥମେ ଡିଏସଏମ-୨ରେ ବ୍ୟକ୍ତିତ୍ୱ ବିକାର ଭାବରେ ପରିଚିତ ହୋଇଥିଲା ଏବଂ ପରେ ଡିଏସଏମ-୩ ନାମରେ ଏକ ରୋଗ ଭାବରେ ଧାରଣା ଦିଆଯାଇଥିଲା ।
ଗୋପୀକୃଷ୍ଣ ବେହେରା (୧୦/୧୦/୧୯୩୦-୦୭/୧୧/୨୦୧୭), ଜଣେ ଗୋଟିପୁଅ ଏବଂ ଓଡ଼ିଶୀ ନୃତ୍ୟଗୁରୁ ଥିଲେ  । ଗୋଟିପୁଅ ନୃତ୍ୟପ୍ରତି ତାଙ୍କର ଅବଦାନ ପାଇଁ ତାଙ୍କୁ ଏହି ନୃତ୍ୟର ପ୍ରବାଦ ପୁରୁଷ ମଧ୍ୟ କୁହାଯାଏ । ନୃତ୍ୟ କ୍ଷେତ୍ରରେ ସେ ବହୁ ରାଜ୍ୟ ଓ ଜାତୀୟସ୍ତରୀୟ ପୁରସ୍କାରପ୍ରାପ୍ତ ହୋଇଥିଲେ । ନୃତ୍ୟ ସହିତ ସଙ୍ଗୀତ ଓ ସାହିତ୍ୟରେ ମଧ୍ୟ ତାଙ୍କର ପ୍ରବେଶ ରହିଥିଲା । ଗୋପୀକୃଷ୍ଣ ୧୯୩୦ମସିହା ଅକ୍ଟୋବର ୩୦ତାରିଖରେ ବାଙ୍କୀର ଚର୍ଚ୍ଚିକା ଗ୍ରାମରେ ଜନ୍ମଗ୍ରହଣ କରିଥିଲେ । କବିଚନ୍ଦ୍ର କାଳୀଚରଣ ପଟ୍ଟନାୟକ ତାଙ୍କର ଆଦର୍ଶ ଥିଲେ । କଟକର କଳା ବିକାଶ କେନ୍ଦ୍ରରେ ସେ ଜଣେ ନୃତ୍ୟ ପ୍ରଶିକ୍ଷକ ଭାବରେ ନିଜ କର୍ମଜୀବନ ଆରମ୍ଭ କରିଥିଲେ । ପରେ ସେ ଅନ୍ନପୂର୍ଣ୍ଣା-ଏ ଦଳରେ ସେ ଅଭିନୟ, ନୃତ୍ୟ ଓ ସଙ୍ଗୀତ ନିର୍ଦ୍ଦେଶନା, ଗୀତ ରଚନା ଆଦି କରି ପ୍ରସିଦ୍ଧି ଲାଭ କରିଥିଲେ । ଯାତ୍ରା ଓ ଚଳଚ୍ଚିତ୍ରରେ ମଧ୍ୟ ସେ ନୃତ୍ୟ ଓ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।  "ଅତିବଡ଼ୀ ଜଗନ୍ନାଥ ଦାସ"  ନାଟକରେ ତାଙ୍କୁ ଶ୍ରେଷ୍ଠ ନୃତ୍ୟଗୁରୁ ସମ୍ମାନ ମିଳିଥିଲା । ତ୍ରିନାଥ ମେଳା ଚଳଚ୍ଚିତ୍ରରେ ସେ ନୃତ୍ୟ ଓ ସଙ୍ଗୀତ ପରିବେଷଣ କରିଥିଲେ ।
ଓଡ଼ିଶା ମିଶନ ପ୍ରେସ, କଟକ ମିଶନ ପ୍ରେସ ବା ମିଶନ ପ୍ରେସ ନାମରେ ମଧ୍ୟ ପରିଚିତ, ୧୮୩୮ ମସିହାରେ କଟକରେ ଅବସ୍ଥାପିତ ହୋଇଥିବା ଏକ ଛାପାଖାନା ଥିଲା । ଓଡ଼ିଶାର ଏହି ପ୍ରଥମ ଛାପାଖାନାରେ ମିସନାରି ଚାର୍ଲସ ଲେସିଙ୍କ ତତ୍ତ୍ୱାବଧାନତାରେ ଏକ ହାତଚଳା ଛାପାକଳ ବ୍ରିଟେନରେ ତିଆରି କରି ଓଡ଼ିଶାକୁ ଅଣାଯାଇଥିଲା । ଏହି ପ୍ରେସଟି କଟକର ଗୋଟିଏ ପୁରୁଣା ସ୍କୁଲ ଘରେ ପ୍ରତିଷ୍ଠା କରାଯାଇଥିଲା ଓ ଏଥିରେ ମୁଦ୍ରିତ ପ୍ରଥମ ବହି ଥିଲା ଗୁଣ୍ଡିଚା ଯାତ୍ରାର ମହାଶ୍ଚର୍ଯ୍ୟ ଫଳ । ଓଡ଼ିଶାରେ ଖ୍ରୀଷ୍ଟଧର୍ମର ପ୍ରଚାର ପାଇଁ ଆରମ୍ଭ ହୋଇଥିବା ଓଡ଼ିଶା ମିଶନ ଏହି ଛାପାଖାନା ପ୍ରତିଷ୍ଠାବେଳକୁ କଟକ ଓ ପୁରୀରେ ଦୁଇଟି ପ୍ରାଇମେରି ସ୍କୁଲ ଆରମ୍ଭ କରିସାରିଥିବାରୁ ନୂଆ ଓଡ଼ିଆ ପାଠ୍ୟପୁସ୍ତକ ଦରକାର ପଡ଼ୁଥିବାରୁ ଏହି ପ୍ରେସଟିରେ ଆରମ୍ଭରୁ ଅନେକ ବହି ଛପା କାମ ଚାଲିଥିଲା । ଏହି ପ୍ରେସରେ ମୁଦ୍ରିତ ଅନ୍ୟାନ୍ୟ ଉଲ୍ଲେଖନୀୟ ପୁସ୍ତକ ମଧ୍ୟରେ ପ୍ରମୁଖ ଓଡ଼ିଆ ଅଭିଧାନ ଉତ୍କଳ ଭାଷାର୍ଥାଭିଧାନ  (ଇଂରାଜୀ: ), ପ୍ରଥମ ଓଡ଼ିଆ ପତ୍ରିକା ଜ୍ଞାନାଋଣ, ଓଡ଼ିଆ ସଂସ୍କୃତି ଓ ସାହିତ୍ୟ ପତ୍ରିକା ପ୍ରବୋଧ ଚନ୍ଦ୍ରିକା ଓ ମୁକୁର, ଏବଂ ଅନେକ ପାଠ୍ୟପୁସ୍ତକ ଛପାଯାଇଥିଲା  । ଇତିହାସ ୧୮୧୧ ମସିହାରୁ ମିଶନାରୀମାନେ ଓଡ଼ିଶାରେ ଖ୍ରୀଷ୍ଟଧର୍ମର ପ୍ରଚାର ପାଇଁ କଟକକୁ କେନ୍ଦ୍ରସ୍ଥଳ ରୂପେ ବାଛିଥିଲେ । ଧର୍ମପ୍ରଚାରକମାନେ ଆଧୁନିକ ଛାପାକଳଦ୍ୱାରା ଧର୍ମଗ୍ରନ୍ଥ ଛପାଉଥିଲେ । ପ୍ରଥମ ଓଡ଼ିଆ ବହିସବୁ ୧୮୧୧ରୁ ଆରମ୍ଭ କରି କଲିକତା ନିକଟସ୍ଥ ଶ୍ରୀରାମ‌ପୁର ମିଶନ ପ୍ରେସରେ ଆରମ୍ଭ ହୋଇଥିଲା । ଓଡ଼ିଆ ଭାଷାର ପ୍ରଥମ ବାଇବେଲ ଥିଲା ୧୮୧୧ ମସିହାରେ କାରେ ଓ ପୁରୁଷୋତ୍ତମ ପଣ୍ଡିତ ଅନୂଦିତ ନିଉ ଟେଷ୍ଟାମେଣ୍ଟ । ତାହାର ପାଣ୍ଡୁଲିପି କଲିକତାସ୍ଥିତ ଫୋର୍ଟ ଉଇଲିଅମ କଲେଜରେ ପ୍ରସ୍ତୁତ ହୋଇ ଶ୍ରୀରାମ‌ପୁର ପ୍ରେସରେ ଛପାଯାଇଥିଲା । ପରବର୍ତ୍ତୀ ସମୟରେ ସେଠାରେ ଓଡ଼ିଆ ବାଇବେଲ ଓ ଅନ୍ୟାନ୍ୟ ଓଡ଼ିଆ ଗ୍ରନ୍ଥ ମୁଦ୍ରିତ ହେବାକୁ ଲାଗିଲା । ବାଲେଶ୍ବର, କଟକ ଓ ପୁରୀ ଜିଲ୍ଲାରେ ଖ୍ରୀଷ୍ଟଧର୍ମ ଅଧିକ ପ୍ରଚାର ଲାଭ କଲା ପରେ ୧୮୨୩ରୁ ୧୮୨୫ ମସିହା ଭିତରେ ମିସନାରି ଚାର୍ଲସ ଲେସି ଓ ଆମୋସ ସଟନ କଟକରେ ପହଞ୍ଚିଥିଲେ । ୧୮୩୮ ମସିହାରେ ବ୍ରିଟେନରେ ଏକ ହାତତିଆରି ଛାପାକଳ ବା ଲେଟରପ୍ରେସ ତିଆରି ହୋଇ କଟକକୁ ଅଣାଯାଇଥିଲା ଓ ତାହାକୁ ଏକ ପୁରୁଣା ସ୍କୁଲ ଘରେ ପ୍ରତିଷ୍ଠା କରାଯାଇଥିଲା । ଏହା ଓଡ଼ିଶା ମିଶନ ପ୍ରେସରେ ପରିଣତ ହୋଇଥିଲା ଓ ଏହା ଥିଲା ତତ୍କାଳୀନ ଓଡ଼ିଶାର ପ୍ରଥମ ଛାପାଖାନା । ଲେସି ଏବଂ ସଟନଙ୍କୁ ଓଡ଼ିଶାରେ ମୁଦ୍ରଣ ଶିଳ୍ପ ଇତିହାସର ଜନକ ବୋଲି ଗଣାଯାଏ । ଅନ୍ୟାନ୍ୟ ମିଶନାରୀମାନଙ୍କ ତୁଳନାରେ ସଟନ ଓଡ଼ିଆ ଭାଷା ଓ ସାହିତ୍ୟ ପୁଙ୍ଖାନୁପୁଙ୍ଖ ଭାବେ ଅଧ୍ୟୟନ କରିଥିଲେ । ସେ କାରେଙ୍କ ଓଡ଼ିଆ ବାଇବେଲ ସଂଶୋଧନ କରିବା ସ‌ହ ଓଡ଼ିଆରେ ତିନିଖଣ୍ଡି ଅଭିଧାନ, ସ୍ୱର୍ଗୀୟ ଯାତ୍ରାର ବୃତ୍ତାନ୍ତ  (ଅନୁବାଦ), ଓଡ଼ିଶାର ଇତିହାସ, ଓଡ଼ିଆ ବ୍ୟାକରଣ, ପଦାର୍ଥ ବିଦ୍ୟାସାରଆଦି ପୁସ୍ତକ ରଚନା କରିଥିଲେ  । ଏହି ପୁସ୍ତକସବୁ ଓଡ଼ିଶା ମିଶନ ପ୍ରେସରେ ଛପାଯାଇଥିଲା । ବାଇବେଲର ଓଡ଼ିଆ ଅନୁବାଦ ପରେ ଓଡ଼ିଆରେ ଛପା ପ୍ରମୁଖ ପୁସ୍ତକଗୁଡ଼ିକ ମଧ୍ୟରେ ସଟନଙ୍କର ଉତ୍କଳ ଭାଷାର୍ଥାଭିଧାନ  (ଇଂରାଜୀ: ) ଅନ୍ୟତମ  । ଏହି ଅଭିଧାନ ସେ ଭୁବନାନ‌ନ୍ଦ ନ୍ୟାୟାଳଙ୍କାରଙ୍କ ସହାୟତାରେ ପ୍ରକାଶ କରିଥିଲେ । ଅଭିଧାନଟିର ପ୍ରଥମ ଖଣ୍ଡ ୧୮୪୧ରେ ଓ ପରବର୍ତ୍ତୀ ଦୁଇଖଣ୍ଡ ୧୮୪୩ରେ ଓଡ଼ିଶା ମିଶନ ପ୍ରେସରୁ ପ୍ରକାଶିତ ହୋଇଥିଲା । ଲେସି ପ୍ରଥମ ଓଡ଼ିଆ ପତ୍ରିକା ଜ୍ଞାନାଋଣ ମଧ୍ୟ ୧୮୪୯ରୁ ଏହି ପ୍ରେସରୁ ପ୍ରକାଶ କରିଥିଲେ । ସେ ଏଠାରୁ ପରେ ଓଡ଼ିଆ ସଂସ୍କୃତି ଓ ସାହିତ୍ୟ ପତ୍ରିକା ପ୍ରବୋଧ ଚନ୍ଦ୍ରିକା ପ୍ରକାଶ କରିଥିଲେ । ପରେ ୧୮୬୧ ମସିହାରେ ଖ୍ରୀଷ୍ଟିୟାନ ଭର୍ଣ୍ଣାକୁଲାର ଲିଟରେଚର ସୋସାଇଟି ଏଠାରୁ ଅରୁଣୋଦୟନାମକ ମାସିକ ଓଡ଼ିଆ ପତ୍ରିକା ପ୍ରକାଶ କରି ତାହାକୁ ତିନି ବର୍ଷ ଧରି ଚଳାଇଥିଲା । ୧୮୨୪ରେ କଟକରେ ଓ ପରେ ପୁରୀରେ ମିଶନାରୀମାନେ ପ୍ରାଇମେରୀ ସ୍କୁଲସବୁ ସ୍ଥାପନ କରିଥିଲେ ଓ ୧୮୪୦ ବେଳକୁ ସେହି ସ୍କୁଲମାନଙ୍କରେ ଓଡ଼ିଆ ବିଭାଗ ନିମନ୍ତେ ଅନେକ ଓଡ଼ିଆ ପାଠ୍ୟ ପୁସ୍ତକ ଆବଶ୍ୟକ ହେଲା । ତେଣୁ ଓଡ଼ିଶା ମିଶନ ପ୍ରେସ‌ରେ ଓଡ଼ିଆ ପାଠ୍ୟପୁସ୍ତକ ସବୁ ଧୀରେଧୀରେ ପ୍ରକାଶ ପାଇଲା । ସେଥିମଧ୍ୟରୁ ପ୍ରାକୃତିକ ଦର୍ଶନ, ଓଡ଼ିଆ ବର୍ଣ୍ଣ ପରିଚୟ, ଓଡ଼ିଆ ନୀତି କଥା, ଓଡ଼ିଆ ଗଣିତ, ଗୀତ ଗୋବିନ୍ଦ, ବତ୍ରିଶ ସିଂହାସନ, ମିତ୍ର ଲାଭ, ଓଡ଼ିଶା ଭୂଗୋଳ, ଓଡ଼ିଶା ଇତିହାସ ଆଦି ଉଲ୍ଲେଖ‌ଯୋଗ୍ୟ । ଏଥିମଧ୍ୟରୁ କେବଳ ପ୍ରାକୃତିକ ଦର୍ଶନ ବହିଟି କଲିକତା ସ୍କୁଲ ବୁକ ସୋସାଇଟିଦ୍ୱାରା ଛପାଯାଇଥିଲା ।
ମା, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସନ୍ତୋଷ କୁମାର ବସ୍ତିଆ । ସୀମାଞ୍ଚଳ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏଥିସ‌ହିତ ସେ ଚଳଚ୍ଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁରଜ ତ୍ରିପାଠୀ ଓ ସ୍ୱାତୀ । ମନୋଜ ମିଶ୍ର, ବ୍ରଜ ସିଂହ, ସରୋଜ ଦାସ, ଅଙ୍କୁଶ, ନିକି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁରଜ ତ୍ରିପାଠୀ ସ୍ୱାତୀ ମନୋଜ ମିଶ୍ର ବ୍ରଜ ସିଂହ ସରୋଜ ଦାସ ଅଙ୍କୁଶ ନିକି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୀମାଞ୍ଚଳ ନାୟକ । ଗୀତିକାର ରୁଦ୍ର ପ୍ରତାପ ଏହି କଥାଚିତ୍ରଟିର ଗୀତ ରଚନା କରିଥିଲେ ।
"ଦଶହରା"  କହିଲେ ଆଶ୍ୱିନ ମାସରେ ପାଳିତ ହେଉଥିବା ଦୁର୍ଗାପୂଜାକୁ ବୁଝାଏ । ଏହା ଦଶ ଅହୋରାତ୍ର ଧରି ପାଳିତ ହେଉଥିବାରୁ ଏହାକୁ ମଧ୍ୟ ଦଶହରା କୁହାଯାଏ । ଅନ୍ୟଟି ଚୈତ୍ରମାସର ଶୁକ୍ଳ ଦଶମୀ ଯାହାକୁ ବାସନ୍ତୀ ଦୁର୍ଗାପୂଜା କୁହାଯାଏ । ଜ୍ୟୈଷ୍ଠ ଶୁକ୍ଳ ଦଶମୀ ଦିନଟି ଗଙ୍ଗାମାତାଙ୍କୁ କେନ୍ଦ୍ରକରି ଗଙ୍ଗା ଦଶହରା ଭାବେ ପାଳନ କରାଯାଏ । ଦଶଦୋଷ ବା ପାପରୁ ଯିଏ ମୁକ୍ତକରାଏ ସିଏ ଦଶହରା । ଏହି ଦିନ ଗଙ୍ଗାଘାଟରେ ବୁଡ଼ ଦେଲେ ମନୁଷ୍ୟର ସମସ୍ତ ପାପ ଧୋଇ ହୋଇଥାଏ ବୋଲି ବିଶ୍ୱାସ ରହିଛି । ଗଙ୍ଗାସ୍ନାନ କଲେ ଅନେକ ପୁଣ୍ୟ ମିଳିଥାଏ, କିନ୍ତୁ ଏହି ଦିନରେ ସ୍ୱତନ୍ତ୍ର ପୁଣ୍ୟ ଲାଭ ହୋଇଥାଏ । ଲୋକକଥାରୁ ଶୁଣାଯାଏ ଯେ ଆଜିର ଏହିଦିନ ସ୍ୱୟଂ ଗଙ୍ଗାମାତା ଧରାବରଣ କରିଥିଲେ । ତାଙ୍କ ଆଗମନରେ ପୃଥିବୀବାସୀ ଧନ୍ୟ ହୋଇଥିଲେ । ତେଣୁ ତାଙ୍କ ଆଗମନ ଦିନକୁ ଗଙ୍ଗା ଦଶହରା ବୋଲି କୁହାଯାଏ । ଗଙ୍ଗା ଦଶହରାରେ ଗଙ୍ଗାଙ୍କ ମନ୍ଦିର ବ୍ୟତୀତ ଅନ୍ୟ ଦେବଦେବୀଙ୍କ ମନ୍ଦିରରେ ବିଶେଷ ପୂଜାର୍ଚ୍ଚନା ହୋଇଥାଏ । ଗଙ୍ଗା ଦଶହରାରେ ଦାନପୁଣ୍ୟର ବିଶେଷ ମହତ୍ତ୍ୱ ରହିଛି ।
ଗ୍ରେଗୋରୀ ପାଞ୍ଜି ଅନୁସାରେ ୨୭ ଅଗଷ୍ଟ ବର୍ଷର ୨୩୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୦ତମ  । ବର୍ଷ ଶେଷ ହେବା ପାଇଁ ଆଉ ୧୨୬ ଦିନ ବାକି ଅଛି ।
ପାଖେ ପାଖେ ଥିବି ହରପଲ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ନିର୍ମଳ ନାୟକ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ତ୍ରିପତି ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଏବଂ ତମନ୍ନା ବ୍ୟାସ । ଅଭିନୟ ସମ୍ବିତ ଆଚାର୍ଯ୍ୟ ତମନ୍ନା ବ୍ୟାସ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଅରୁଣ ମନ୍ତ୍ରୀ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅର୍ପିତା ଚୌଧୁରୀ, ଆର୍.ଏସ୍. କୁମାର, ନେହା ନିହାରିକା କର, ହ୍ୟୁମାନ ସାଗର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ହିମାଂଶୁ ପରିଜାଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର କୁଳ ନନ୍ଦନ ୧୯୯୫ ମସିହାରେ ମୁକ୍ତିଲାଭ କରିଥିଲା ।
ପର୍ଫେନାଜାଇନ, ଏକ ବେପାର ନାମ ଟ୍ରାଇଲାଫନ, ଏକ ଔଷଧ ଯାହା ସିଜୋଫ୍ରେନିଆ, ଉଦ୍‌ବେଗ ଏବଂ ଅଇ ଭଳି ସାଇକିସିସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଆଣ୍ଟିସାଇକୋଟିକ୍ସ ପରି ଏହାର ଉପକାର ଦେଖାଯାଏ । ବୌଦ୍ଧିକ ଅକ୍ଷମତା ଥିବା ଲୋକଙ୍କ ଆଚରଣଗତ ସମସ୍ୟା ପାଇଁ ଏହାକୁ ବ୍ୟବହାର କଲେ ଉପଯୋଗୀ ହେବା ପ୍ରମାଣିତ ହୋଇନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପାର୍କିନସୋନିଜ୍ମ, ଟାର୍ଡିଭ ଡିସ୍କିନେସିଆ, ନିଦ୍ରାଳୁ, ଶୁଖିଲା ପାଟି, ଅସ୍ପଷ୍ଟ ଦୃଷ୍ଟିଶକ୍ତି, ଓଜନ ବୃଦ୍ଧି ଏବଂ ଗାଲାକ୍ଟୋରିଆ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଡିମେନ୍ସିଆ, ନ୍ୟୁରୋଲେପ୍ଟିକ ମାଲିଗାଣ୍ଟ ସିଣ୍ଡ୍ରୋମ, ନିମ୍ନ ରକ୍ତଚାପ, ବାତ ଏବଂ ଆନାଫାଇଲକ୍ସିସ୍ ହୋଇପାରେ। ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଫେନୋଥିଆଜାଇନ୍ ଶ୍ରେଣୀର ଏକ ସାଧାରଣ ଆଣ୍ଟିସାଇକୋଟିକ । ୧୯୫୭ ମସିହାରେ ଯୁକ୍ତରାଷ୍ଟ୍ରରେ ବ୍ୟବହାର ପାଇଁ ପର୍ଫେନାଜାଇନ ଅନୁମୋଦିତ ହୋଇଥିଲା । ୨୦୨୧ ମସିହାରେ ଏହାର ୪ ମିଗ୍ରା ବିଶିଷ୍ଟ ୯୦ଟି ବଟିକାର ମୂଲ୍ୟ ୩୩ ଡଲାର ଥିଲା ।
ବଡମ୍ବା ରାଜ୍ୟ, ଭାରତୀୟ ରାଜ୍ୟ ଓଡ଼ିଶାରେ ରହିଥିବା ଏକ ବ୍ରିଟିଶ ସମୟର ରାଜକୀୟ ରାଜ୍ୟ । ଏହା ୧୩୦୫ ମସିହାରେ ସ୍ଥାପିତ ହେଇଥିଲା ଓ ଏହାର ରାଜଧାନୀ ବଡମ୍ବା ସହର ଥିଲା । ଭାରତ ସ୍ୱାଧୀନ ହେଲାପରେ ଏହାର ଶେଷ ଶାସକ ଏହାକୁ ୧ ଜାନୁଆରୀ ୧୯୪୮ରେ ଭାରତୀୟ ରାଜ୍ୟ ସଂଘ ସହ ବିଲୀନ କରେଇଥିଲେ । ଏହା ବର୍ତ୍ତମାନ କଟକ ଜିଲ୍ଲାର ଏକ ଅଂଶ ଭାବରେ ରହିଛି । ଇତିହାସ ୧୩୦୫ ମସିହାରେ ଓଡ଼ିଶାର ତତ୍କାଳୀନ ରାଜା କିଶୋର ନରସିଂହ ବଡମ୍ବା ରାଜ୍ୟ ସଂସ୍ଥାପକ ହଟକିଶୋର ରାୱତଙ୍କୁ ତାଙ୍କର ବୀରତ୍ୱପୂର୍ଣ୍ଣ କାର୍ଯ୍ୟର ପୁରସ୍କାର ସ୍ୱରୂପ ତାଙ୍କୁ ଶଙ୍ଖ ଓ ମହୁରୀ ନାମକ ଦୁଇଟି ଗ୍ରାମ ପ୍ରଦାନ କରିଥିଲେ । ଏହି ଦୁଇ ଗ୍ରାମର ମିଶ୍ରଣ ଘଟି ତାହା ବର୍ତ୍ତମାନର ଶଙ୍ଖମାରୀ ସହର ଭାବରେ ରହିଛି ।
କଳାପାହାଡ଼ ନାମରେ ବଙ୍ଗଳାର ମୋଗଲ ଶାସକ ସୁଲତାନ ସୁଲେମାନ କିର୍ରାନିଙ୍କର   ଜଣେ ସେନାପତିଙ୍କୁ ଡକାଯାଉଥିଲା । କେତେକ ଐତିହାସିକ ତଥ୍ୟରୁ ଜଣାଯାଏ, ସେ କଳିଙ୍ଗ-ଉତ୍କଳର ଶେଷ ସମ୍ରାଟ ମୁକୁନ୍ଦଦେବଙ୍କର ହିନ୍ଦୁ  (ଓଡ଼ିଆ)ସେନାପତି ଥିଲେ, ଜାତିରେ କାୟସ୍ଥ ଥିଲେ ଓ ତାଙ୍କର ନାମ ରାଜିବ ଲୋଚନ ରାୟ ଥିଲା  । ଧର୍ମ ପରିବର୍ତ୍ତନ କରି ସେ ମୁସଲମାନ ହେଲେ। ସେଖ୍ କବିର ବାତିନିଙ୍କର ମତରେ କଳାପାହାଡ଼ ଆଫଗାନ ଲୋକ ଥିଲେ । ଲୋକମୁଖରେ ସେ କଳାପାହାଡ଼ ନାମରେ ପରିଚିତ ଥିଲେ । ଓଡ଼ିଶାର କେତେକ ସ୍ଥାନ ସେ ବଙ୍ଗଳାର ଆଫଗାନ ଶାସକଙ୍କ ନିମନ୍ତେ ଦଖଲ କରିଥିଲେ ।କଳା ପାହାଡ ବହୁତ ନିଷ୍ଠୁର ଥିଲେ ସେ ଆକବରଙ୍କ ବାପାଙ୍କ ମାଉସୀ ପୁଅର ପୁଅ ଥିଲେ ଧର୍ମ ପରିବର୍ତ୍ତନ ସୁଲେମାନ କର୍ରାନି ମୋଗଲ ସମ୍ରାଟ ଆକବରଙ୍କଦ୍ୱାରା ବଙ୍ଗଳାରେ ଶାସକ   ହିସାବରେ ସ୍ଥାପିତ ହୋଇଥିଲେ । ମୁକୁନ୍ଦଦେବ ତାଙ୍କର ଶତ୍ରୁ ଗଜପତି ରାଜା ରାମଚନ୍ଦ୍ର ଭଞ୍ଜଙ୍କୁ ପରାସ୍ତ କରିବା ନିମନ୍ତେ ସୁଲେମାନଙ୍କ ସାହାଯ୍ୟ ନେଇଥିଲେ । ସୁଲେମାନ ରାଜିବଙ୍କ ସାହାଯ୍ୟ ନେଇ ଅନ୍ୟ ରାଜାମାନଙ୍କୁ ପରାସ୍ତ କରିବାକୁ ଇଚ୍ଛା କଲେ । ରାଜିବଙ୍କୁ ସେ ନିମନ୍ତ୍ରଣ କଲେ ଓ ସେଠାରେ ତାଙ୍କର ପରମାସୁନ୍ଦରୀ କନ୍ୟାଙ୍କ ସହ ସାକ୍ଷାତ କରେଇଦେଲେ । ସେହି କନ୍ୟାଙ୍କ ପ୍ରେମରେ ରାଜିବ ପଡ଼ିଗଲେ । ମୁସଲମାନ ଧର୍ମ ଗ୍ରହଣ କଲେ ବିବାହ କରିବା ସର୍ତ୍ତ ସୁଲେମାନ ରଖିଲେ କିନ୍ତୁ ରାଜିବ ହିନ୍ଦୁ ମତରେ ବିବାହ ଇଚ୍ଛା କରିଥିଲେ । କିନ୍ତୁ ଏହି ଖବର ମୁକୁନ୍ଦଦେବଙ୍କ ପାଖରେ ପହଞ୍ଚିବାରୁ ସେ ବିବାହକୁ ସମ୍ମତି ଦେଲେନାହିଁ, ତେଣୁ ରାଜିବ କ୍ରୋଧରେ ସେହି କନ୍ୟାଙ୍କୁ ବିବାହ କରି ନିଜର ନାମ ପରିବର୍ତ୍ତନ କଲେ । ପରେ ତାଙ୍କର ଅନୁତାପ ଆସିଲା ଓ ପୁରୀ ଜଗନ୍ନାଥ ମନ୍ଦିରକୁ ଆସି ପୁନର୍ବାର ହିନ୍ଦୁ ଧର୍ମ ଗ୍ରହଣ କରିବାକୁ ଇଚ୍ଛା ପ୍ରକାଶ କରିଥିଲେ । ଏଥିରେ ବ୍ରାହ୍ମଣମାନେ ରାଜି ହେଲେ ନାହିଁ । କୃଦ୍ଧ ହୋଇ ସୁଲେମାନ ଓ ରାଜିବ (କଳାପାହାଡ଼)୧୫୬୮ ମସିହାରେ ଓଡ଼ିଶା ଆକ୍ରମଣ କଲେ  । କଟକ, ଯାଜପୁର, ସମ୍ବଲପୁର, ପୁରୀ ଓ କୋଣାର୍କ ଆକ୍ରମଣ କରିଥିଲେ ଓ ମନ୍ଦିରମାନ ଧ୍ୱଂସ କରିଥିଲେ । କୋଣାର୍କ ମନ୍ଦିର ଧ୍ୱସ ମାଦଳା ପାଞ୍ଜିରେ କଳାପାହାଡ଼ କୋଣାର୍କ ମନ୍ଦିର ଧ୍ୱଂସ କରିବା କଥା ଲିପିବଦ୍ଧ ଅଛି । ମନ୍ଦିରରେ ଥିବା ୨୦ ଫୁଟର କାନ୍ଥ ଭାଙ୍ଗିବା ପାଇଁ ସେ ସକ୍ଷମ ହୋଇଥିଲେ । ମନ୍ଦିରର ଦଧିନଉତି ତଥା ଅଧିକାଂଶ ମୂର୍ତ୍ତି ସେ ଭାଙ୍ଗିଦେଇଥିଲେ । ଧିରେ ଧିରେ ମନ୍ଦିରର ମୂଖଶାଳା ମଧ୍ୟ ଭାଙ୍ଗିଗଲା । କଳାପାହାଡ଼ ସମାଧି ସମ୍ବଲପୁରର ସମଲେଶ୍ୱରୀ କଲେଜ ନିକଟରେ ମହାନଦୀ କୁଳରେ ଥିବା ଆମ୍ବ ବଗିଚାରେ କଳାପାହାଡ଼ ତଥା ତାଙ୍କର ସୈନ୍ୟସାମନ୍ତଙ୍କର ସମାଧି ଥିଲା । ୨୦୦୬ ମସିହାରେ କିଛି ସ୍ଥାନୀୟ ଲୋକ ଏହି ସମାଧି ସବୁ ନଷ୍ଟ କରିଦେଇଥିଲେ ।
ଲାଲ ବିହାରୀ ହିମିରିକା ରାୟଗଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ଜଣେ ବିଧାୟକ । ବିଜୁ ଜନତା ଦଳ ଟିକେଟରେ ସେ ୨୦୦୯ ଏବଂ ୨୦୧୪ ନିର୍ବାଚନରେ ରାୟଗଡା ବିଧନସଭା ନିର୍ବାଚନ ମଣ୍ଡଳିର ବିଧାୟକ ଭାବେ ନିର୍ବାଚିତ । ପରିଚୟ ରାୟଗଡା ଜିଲ୍ଲାର ସଦର ମହକୁମା ନିକଟବର୍ତ୍ତୀ ପେଣ୍ଟା ଗ୍ରାମରେ ତାଙ୍କର ଜନ୍ମ ୧୯୪୮ ମସିହା ଫେବୃୟାରୀ ୧୭ ତାରିଖରେ । ଶ୍ରୀମତି ଆପାଲମ୍ମା ହିମିରିକା ତାଙ୍କର ସହଧର୍ମିଣୀ ଏବଂ ସେ ୩ କନ୍ୟା ଏବଂ ୪ ପୁତ୍ର ସନ୍ତାନର ଜନକ । ରାଜନୈତିକ ଜୀବନ ଜେକେ କାଗଜ କଳର ସଂଘର ଏକ କର୍ମୀ ଭାବେ କର୍ମମୟ ଜୀବନ ଆରମ୍ଭ କରିଥିବା ହିମିରିକା ୨୦୦୯ ନିର୍ବାଚନରେ ବିଜେଡି ଦଳୀୟ ଟିକେଟରେ ରାୟଗଡା ନିର୍ବାଚନ ମଣ୍ଡଳୀରୁ ବିଧାୟକ ଭାବେ ନିର୍ବାଚିତ ହୋଇଥିଲେ । ୨୦୧୪ ନିର୍ବାଚନରେ ଦ୍ୱିତୀୟ ଥର ପାଇଁ ରାୟଗଡାର ବିଧାୟକ ହେବା ପରେ ସେ ନବୀନ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ ଆଦିବାସୀ କଲ୍ୟାଣ ମନ୍ତ୍ରୀଭାବେ କାର୍ଯ୍ୟ ଭାର ତୁଲାଇଥିଲେ । ପରବର୍ତ୍ତୀ ସମୟରେ ଅର୍ଥାତ ମେ ୨୦୧୭ ପରେ ରମେଶ ଚନ୍ଦ୍ର ମାଝୀ ଏହି ବିଭାଗର ମନ୍ତ୍ରୀ ହେବା ପରେ ସେ ରାୟଗଡା ଜିଲ୍ଲା ବିଜେଡି ଦଳ ସଭାପତି ରୂପେ କାର୍ଯ୍ୟଭାର ତୁଲାଇଛନ୍ତି । ସେ ମଧ୍ୟ କେବିକେ କମିଟିର ସଭ୍ୟ ତଥା ବିଭିନ୍ନ କମିଟିର ସଭ୍ୟ ଭାବେ କାର୍ଯ୍ୟ ତୁଲାଇଛନ୍ତି ।
ଆଗଷ୍ଟିନିଆ  ( : ;) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୬ ଡିସେମ୍ବର ବର୍ଷର ୩୬୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୬୧ତମ  । ବର୍ଷ ଶେଷ ହେବା ପାଇଁ ଆଉ ପାଞ୍ଚ ଦିନ ବାକି ଅଛି ।
ଦେବୀ ଅଜିତ ଜଣେ ଭାରତୀୟ ଅଭିନେତ୍ରୀ, ନୃତ୍ୟଶିଳ୍ପୀ ଏବଂ ମାଲାୟାଲମ୍ ଭାଷାର ଦୂରଦର୍ଶନ ବ୍ୟକ୍ତିତ୍ୱ । ସେ ତ୍ରିଭାଣ୍ଡ୍ରମ୍ ଲଜ୍ ଏବଂ ଇମାନୁଏଲ୍ ଭଳି ମାଲାୟଲମ୍ କଥାଚିତ୍ର ପାଇଁ ଜଣାଶୁଣା । ଭର୍ଜିନ୍ ରୋଡ୍ ନାମକ ଏକ କ୍ଷୁଦ୍ର ଚଳଚ୍ଚିତ୍ରରେ ମଧ୍ୟ ସେ କାମ କରିଥିଲେ । ବିଗତ ୨୦ ବର୍ଷ ଧରି ସ୍କାରଲେଟ୍ ନାମକ ଥିରୁବନନ୍ତପୁରମରେ ଏକ ବୁଟିକ୍ ମଧ୍ୟ ସେ ଚାଲାଉଛନ୍ତି । ବ୍ୟକ୍ତିଗତ ଜୀବନ କେରଳର ଥିରୁବନନ୍ତପୁରମରେ ଜନ୍ମଗ୍ରହଣ କରିଥିଲେ ସେ । ତାଙ୍କ ବାପା ହେଉଛନ୍ତି ପ୍ରଫେସର ଭି. ରାମଚନ୍ଦ୍ରନ୍ ନାୟାର ଏବଂ ତାଙ୍କ ମାଆ ହେଉଛନ୍ତି ଏସ୍. ଲଲିତାମ୍ବିକା ଦେବୀ । ଏସିଆନେଟ୍ ଟିଭି ଚେନାଲ୍‌ରେ ଜଣେ ଉପସ୍ଥାପିକା ଭାବରେ ସେ ଆରମ୍ଭ କରିଥିଲେ ତାଙ୍କ ପେଶା । ୧୯ ବର୍ଷ ବୟସରେ ସେ ମାଲାୟଲମ୍ କଥାଚିତ୍ର ନିର୍ମାତା ଅଜିତ କୁମାରଙ୍କୁ ବିବାହ କରିଥିଲେ । ୧୯୯୩ ମସିହାରେ ତାଙ୍କ ଝିଅ ନନ୍ଦନା ଅଜିତ ଜନ୍ମ ହୋଇଥିଲେ । ୧୯୯୭ ମସିହାରେ ତାଙ୍କ ସ୍ୱାମୀଙ୍କର ଏକ ଦୁର୍ଘଟଣାରେ ମୃତ୍ୟୁ ହୋଇଥିଲା ।
କାଉଡୋଳା, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୩ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ନାରାୟଣ ପତି, ଜଣେ ଜଣେ ଓଡ଼ିଆ ନାଟ୍ୟକାର, ଅଭିନେତା ଏବଂ ନିର୍ଦ୍ଦେଶକ ଅଟନ୍ତି । ସେ ଓଡ଼ିଆ ଓ ହିନ୍ଦୀ ଚଳଚ୍ଚିତ୍ର, ନାଟକ ଓ ଦୂରଦର୍ଶନ ସହିତ ଜଡ଼ିତ । ଜୀବନୀ ନାରାୟଣ ପିଲାଦିନରୁ ପାଲା, ଦାସକାଠିଆ ଇତ୍ୟାଦି କଳାପ୍ରତି ଆକୃଷ୍ଟ ଥିଲେ । ବିଦ୍ୟାଳୟ ଓ ମହାବିଦ୍ୟାଳୟ ସ୍ତରରୁ ସେ ମଞ୍ଚ ଅଭିନୟ ଆରମ୍ଭ କରିଥିଲେ । ଭଦ୍ରକରୁ ସ୍ନାତକ ଶିକ୍ଷା ସମାପ୍ତ କରି, ସେ କଟକ ଆସିଥିଲେ । କଟକରେ ସେ କାର୍ତ୍ତିକ ଚନ୍ଦ୍ର ରଥ ଓ ବସନ୍ତ ରଥଙ୍କ ନାଟକରେ ଅଭିନୟ ଆରମ୍ଭ କରିଥିଲେ । ୧୯୭୦ ମସିହାରେ ସେ ଜନତା ରଙ୍ଗମଞ୍ଚରେ ଯୋଗ ଦେଇଥିଲେ । ନାଟ୍ୟସଂସ୍ଥା ଶତାବ୍ଦୀର କଳାକାରର ପ୍ରତିଷ୍ଠାତାମାନଙ୍କ ମଧ୍ୟରୁ ସେ ଜଣେ ଥିଲେ । ୧୯୮୦ ମସିହାରେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟରୁ ଶିକ୍ଷା ସମାପ୍ତ କରିଥିଲେ । ସେ ଅନ୍ୱେଷଣା ନାମରେ ଅନ୍ୟ ଏକ ନାଟ୍ୟସଂସ୍ଥା ମଧ୍ୟ ପ୍ରତିଷ୍ଠା କରିଥିଲେ । ସେ ବିଭିନ୍ନ କର୍ମଶାଳା ମାଧ୍ୟମରେ ନାଟ୍ୟ ଶିକ୍ଷାଦାନ ମଧ୍ୟ କରନ୍ତି । ସେ ବିଭିନ୍ନ ସମୟରେ ରାଜ୍ୟ ଚଳଚ୍ଚିତ୍ର ପୁରସ୍କାର ଚୟନ ସମିତିର ସଦସ୍ୟ ମଧ୍ୟ ରହିଛନ୍ତି ।
ସବଡ଼ୁରାଲ ହେମାଟୋମା  ରୋଗରେ ମସ୍ତିଷ୍କ‌କୁ ଘେରି ରହିଥିବା ଡୁରା ମାଟର ଓ ଆରକନଏଡ ମାଟର ମଧ୍ୟବର୍ତ୍ତୀ ସ୍ଥାନରେ ରକ୍ତ ସଂଗ୍ରୁହିତ ହୋଇ ଜମିଯାଏ । ଏହାର ଲକ୍ଷଣ ମଧ୍ୟରେ ମୁଣ୍ଡ ବିନ୍ଧା, ଦ୍ୱନ୍ଦ୍ୱ, ବ୍ୟକ୍ତିତ୍ୱର ପରିବର୍ତ୍ତନ ଏବଂ ଚେତନାହାନୀ ହୋଇପାରେ  ରୋଗ ଜଟିଳ ହେଲେ ମସ୍ତିଷ୍କ ହାର୍ନିଆ ଓ ବାତ ହୋଇପାରେ । ଏହା ସାଧାରଣତଃ ମସ୍ତିଷ୍କ ଆଘାତ ଯୋଗୁ ସବଡ଼ୁରାଲ ପଥ ଦେଇ ଯାଉଥିବା ଶିରା ଛିଣ୍ଡିଗଲେ ସବଡ଼ୁରାଲ ହେମାଟୋମା ସୃଷ୍ଟି ହୋଇଥାଏ  ପିଲାମାନଙ୍କର ଦୁର୍ଘଟଣା ଯୋଗୁ ବା ଇଚ୍ଛାକୃତ ହୋଇପାରେ । ଏଥିରେ କୌଣସି ଆଘାତ ସମ୍ବନ୍ଧୀୟ କାରଣ, ରକ୍ତ ପତଳାକାରୀ, ଆନିୟୁରିଜମ, ମସ୍ତିଷ୍କ ଅର୍ବୁଦ, ଲମ୍ବର ପଙ୍କଚର ଏବଂ ସ୍ୱତଃପ୍ରବୃତ୍ତ ଅନ୍ତର୍ଭୁକ୍ତ ହୁଏ ନାହିଁ  ମଦ୍ୟପାନ ଏକ ବିପଦ କାରକ ଅଟେ  ସାଧାରଣତଃ ସିଟି ସ୍କାନ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ  ରକ୍ତସ୍ରାବ ହଠାତ୍ ଆରମ୍ଭ ହୋଇ ଆକାରରେ ବଡ଼ ଧରଣର ହେଲେ ଅସ୍ତ୍ରୋପଚାର କରାଯାଏ  ଅସ୍ତ୍ରୋପଚାରରେ ଏକ କ୍ରାନିଓଟୋମି କିମ୍ବା ବର ହୋଲ କରାଯାଏ । ଛୋଟ ସବଡ଼ୁରାଲଗୁଡ଼ିକ ଉପରେ ତୀକ୍ଷ୍ଣ ନଜର ରଖାଯାଇପାରେ  ସାଂଘାତିକ ମୁଣ୍ଡ ଆଘାତ ରୋଗୀଙ୍କ ମଧ୍ୟରୁ ୫ରୁ ୨୫% ଲୋକଙ୍କ ମୁଣ୍ଡରେ ସବଡ଼ୁରାଲ ହେମାଟୋମା ହୋଇଥାଏ  ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୩ ଜଣ କ୍ରନିକ୍ ସବଡ଼ୁରାଲ ପ୍ରଭାବିତ ହୋଇଥାଆନ୍ତି  ସାଧାରଣତଃ ଯୁବକ ଏବଂ ବୃଦ୍ଧମାନଙ୍କଠାରେ ଏହି ଅବସ୍ଥା ଅଧିକ ଦେଖାଯାଏ  ଆକ୍ୟୁଟ ସବଡ଼ୁରାଲ୍ ହେମାଟୋମା ଫଳରେ ୫୦ରୁ ୯୦% କ୍ଷେତ୍ରରେ ମୃତ୍ୟୁ ହୋଇପାରେ  ସବଆକ୍ୟୁଟ୍ ଏବଂ କ୍ରୋନିକ୍ ସବଡ଼ୁରାଲ୍ ଗୁଡିକରେ ଫଳାଫଳ ଭଲ ହୁଏ
ପ୍ରଫୁଲ୍ଲ ସେନଗୁପ୍ତାଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ସୂର୍ଯ୍ୟମୁଖୀ ୧୯୬୩ରେ ମୁକ୍ତିଲାଭ କରିଥିଲା । ଏହି କଥାଚିତ୍ରରେ ଲତା ମଙ୍ଗେସକର ଓ ମାନ୍ନା ଦେ ଗୀତ ଗାଇଥିଲେ ।
ନୂଆଗାଁ, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୯ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଅଗସ୍ତି ବେହେରା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଛେଣ୍ଡିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୩,୬୨୯ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସୁଶାନ୍ତ କୁମାର ବେହେରାଙ୍କୁ ୧୫,୦୬୩ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
୨ୟ ଲୋକ ସଭା ୧୯୫୭ ମସିହାରେ ଗଠିତ ହୋଇଥିଲା । ଏହି ଲୋକ ୧୯୫୭ର ସାଧାରଣ ନିର୍ବାଚନ ପରେ ୫ ଅପ୍ରେଲ ୧୯୫୭ରୁ ଆରମ୍ଭ ହୋଇ ପାଞ୍ଚ ବର୍ଷ ପରେ ୩୧ ମାର୍ଚ୍ଚ ୧୯୬୨ରେ ଶେଷ ହୋଇଥିଲା । ୧୯୫୭ର ନିର୍ବାଚନ ପରେ ରାଜ୍ୟସଭାର ୧୫ ଜଣ ସଦସ୍ୟ ୨ୟ ଲୋସଭାକୁ ମନୋନୀତ ହୋଇଥିଲେ ।
ଦାଭାବାନଗେରେ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ଦବନଗେରେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଦାଭାବାନଗେରେ ସହରର ମୋଟ ଜନସଂଖ୍ୟା ୧୮୫୧୭ ଅଟେ । ସେଥି ମଧ୍ୟରୁ ୫୧.୭୯% ଜଣ ପରୁଷ ହୋଇଥିବା ବେଳେ ୪୮.୨୧% ଜଣ ନାରୀ ଅଟନ୍ତି । ଦାଭାବାନଗେରେର ସାକ୍ଷରତା ହାର ୭୦.୬୫% ଅଟେ । ଏହା ଜାତୀୟ ହାରଠାରୁ ୫.୮୧% ପ୍ରତିଶତ କମ ଅଟେ । ସେଥିରୁ ୩୮.୪୫% ପ୍ରତିଶତ ପୁରୁଷ ଓ ୩୨.୨୦% ନାରୀ ଅଟନ୍ତି । ୧୩.୪୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଦାଭାବାନଗେରେର ସରକାରୀ ଭାଷା ଅଟେ ।
ହେମେନ୍ଦ୍ର ମହାପାତ୍ର ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୨୦୦୨ ମସିହାରେ ତାଙ୍କ ରଚିତ ପୁସ୍ତକ ଯୁଗଚରିତ ବୃତ୍ତାନ୍ତ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ସୁଶର୍ମା  ସଂସ୍କୃତ:       ହିନ୍ଦୁ ମହାକାବ୍ୟ ମହାଭାରତର ଏକ ଚରିତ୍ର । ମହାଭାରତର ବର୍ଣ୍ନନା ଅନୁଯାୟୀ ସୁଶର୍ମା ତ୍ରିଗର୍ତ୍ତ ଦେଶର ରାଜା ଥିଲେ । ସେ ଜଣେ ମହାନ ଯୋଦ୍ଧା ଏବଂ ଅର୍ଜୁନଙ୍କର ଜଣେ ପ୍ରତିଦ୍ୱନ୍ଦ୍ୱୀ ଥିଲେ । ସେ ଥିଲେ ଭାନୁମତିଙ୍କ ସମ୍ପର୍କୀୟ ଭାଇ । ମହାଭାରତ ଅନୁଯାୟୀ, ସୁଶର୍ମା, ମତ୍ସ୍ୟ ଦେଶର ରାଜା ବିରାଟଙ୍କୁ ଅତି ନିର୍ମମ ଭାବରେ ଆକ୍ରମଣ କରିଥିଲେ । କାରଣ ନିର୍ବାସନର ଶେଷ ବର୍ଷରେ ସମସ୍ତ ପାଣ୍ଡବ ତାଙ୍କ ରାଜ୍ୟରେ ଛଦ୍ମବେଶରେ ରହୁଥିଲେ । କୌରବମାନେ ସସୈନ୍ୟ ବିରାଟରାଜ୍ୟ ଆକ୍ରମଣ କରିବାରୁ ବିରାଟ ତନୟ ଉତ୍ତରଙ୍କ ରଥରେ ବୃହନ୍ମଳା ନାମଧାରୀ ଅର୍ଜୁନ ସାରଥି ରୂପରେ ଗଲେ ଓ ଅର୍ଜୁନଙ୍କ ବୀରତ୍ୱ ଯୋଗୁଁ ମହାଭୀରୁ ଉତ୍ତର ମଧ୍ୟ ଜୟଲାଭ କରି ଫେରି ଆସିଲେ । ଏହି ସମୟରେ ବିରାଟରାଜାଙ୍କ ଆଗରେ ଯୁଧିଷ୍ଠିର ଉତ୍ତରର ପ୍ରଶଂସା ନ କରି ବାରମ୍ଭାର  'ବ଼ୃହନ୍ନଳା' ର ପ୍ରଶଂସା କରିବାରୁ ବିରାଟ କ୍ରୋଧ ହୋଇ ପଶାକାଠିଦ୍ୱାରା କଙ୍କ ନାମଧାରୀ ଯୁଧିଷ୍ଠିରଙ୍କୁ ଏପରି ଆଘାତ କଲେ ଯେ ତାଙ୍କ ମୁଣ୍ଡରୁ ରକ୍ତ ବୋହିଲା, ତଥାପି ଯୁଧିଷ୍ଠିର ଧର୍ମକୁ ଜଗି ଆଶ୍ରୟଦାତାଙ୍କ ପ୍ରତି କ୍ରୋଧ ପ୍ରକାଶ କଲେ ନାହିଁ । କୁରୁକ୍ଷେତ୍ର ଯୁଦ୍ଧର ତ୍ରୟୋଦଶ ଦିନରେ ଅର୍ଜୁନଙ୍କୁ ବିଭ୍ରାନ୍ତ କରିବା ପାଇଁ ସୁଶର୍ମା ଦାୟୀ ଥିଲେ । ଯୁଦ୍ଧର ତ୍ରୟୋଦଶ ଦିନରେ, ଦ୍ରୋଣାଚାର୍ଯ୍ୟ ଏକ ଚକ୍ରବ୍ୟୁହ ଗଠନ କଲେ ଯାହାଦ୍ୱାରା ଯୁଧିଷ୍ଠିର ବ୍ୟୁହ ମଧ୍ୟରେ ଫସିଯିବେ । ଅର୍ଜୁନ ଏବଂ କୃଷ୍ଣ ଏହି ବ୍ୟୁହକୁ କିପରି ଭାଙ୍ଗିବେ ଜାଣିଥିଲେ ତେଣୁ ସୁଶର୍ମା ସେମାନଙ୍କୁ ବିଭ୍ରାନ୍ତ କରି ଚକ୍ରବ୍ୟୁହର ଅନ୍ୟ ପାର୍ଶ୍ୱକୁ ନେଇଗଲେ । ମହାଭାରତ ଯୁଦ୍ଧର ସପ୍ତଦଶ ଦିନରେ ଅର୍ଜୁନ ତାଙ୍କୁ ହତ୍ୟା କରିଥିଲେ । ସେହି ଦିନ ଅର୍ଜୁନଙ୍କ ଯୁଦ୍ଧରେ ଭାଇ ସୁଶର୍ମା ତାଙ୍କ ଭାଇମାନଙ୍କ ସହିତ ନିହତ ହୋଇଥିଲେ ।
ଚିନ୍ମୟ ପ୍ରସାଦ ବେହୁରା  (ଜନ୍ମ: ୧୫ ଜୁନ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଚିନ୍ମୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବରୀ-ଡେରାବିଶ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଚିନ୍ମୟ ପ୍ରସାଦ ବେହୁରା ୧୯୬୦ ମସିହାର ଜୁନ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚୈତନ୍ୟାନନ୍ଦ ବେହୁରା ଓ ପତ୍ନୀଙ୍କ ନାମ ମାନସୀ ବେହୁରା । ଚିନ୍ମୟଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ଚିନ୍ମୟ ପ୍ରସାଦ ବେହୁରା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ହରିହର ମହାପାତ୍ର, ଜଣେ ଜଣାଶୁଣା ଓଡ଼ିଆ ଅଭିନେତା । ବ୍ୟଙ୍ଗ ଅଭିନୟ ପାଇଁ ସେ ବିଶେଷ ଭାବରେ ପରିଚିତ । ଚଳଚ୍ଚିତ୍ର ବ୍ୟତିତ ରଙ୍ଗମଞ୍ଚ ଓ ଦୂରଦର୍ଶନରେ ମଧ୍ୟ ସେ ଅଭିନୟ ଓ ନିର୍ଦ୍ଦେଶନା କରନ୍ତି । ହରିହର ମହାପାତ୍ର, ୧୯୭୫ ମସିହା ଡିସେମ୍ବର ମାସ ୨୩ ତାରିଖରେ ଭଦ୍ରକ ଜିଲ୍ଲାର ଭଣ୍ଡାରିପୋଖରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭଗବାନ ମହାପାତ୍ର ଓ ମାତାଙ୍କ ନାମ ପାର୍ବତୀ ମହାପାତ୍ର ଅଟେ । ପିଲାଦିନରୁ ତାଙ୍କର ନାଟକ ଓ ଅଭିନୟ ପ୍ରତି ଦୂର୍ବଳତା ରହିଥିଲା । ସେ, ଉତ୍କଳ ସଙ୍ଗୀତ ମହାବିଦ୍ୟାଳୟରେ, ଅଭିନୟ ବିଷୟରେ ଶିକ୍ଷାଗ୍ରହଣ କରିଛନ୍ତି । ୧୯୯୦ ମସିହାରୁ, ସେ ଅଭିନୟକୁ ନିଜର ପେଷାଭାବରେ ଗ୍ରହଣ କରିଛନ୍ତି । ଅଭିନୟ ଜୀବନ ହରିହର ମହାପାତ୍ର ରାଜୁ ମିଶ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ସତମିଛ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।
ବୁଢ଼ାରାଜା ଓଡ଼ିଶାର ସମ୍ବଲପୁରଠାରେ ଅବସ୍ଥିତ ଏକ କ୍ଷୁଦ୍ର ପାହାଡ଼ । ଏହି ପାହାଡ଼ର ଶୀର୍ଷରେ ଏକ ଶିବ ମନ୍ଦିର ଅଛି । ଆଗରୁ ମନ୍ଦିରକୁ ଯିବାକୁ ପାହାଚ ସବୁ ଥିଲେ ମଧ୍ୟ, ମନ୍ଦିରର ପୂର୍ବପଟେ ଥିବା ବୁଢ଼ାରାଜା ଅଞ୍ଚଳରୁ ଏକ ସୁନ୍ଦର କଂକ୍ରିଟ ରାସ୍ତା ନିର୍ମିତ ହୋଇଛି , ଯାହା ଦେଇ ମନ୍ଦିର ପ୍ରାଙ୍ଗଣ ଯାଏଁ ଯାନ ବାହାନ ଚଳାଚଳ କରିପାରେ । ମନ୍ଦିର ସନ୍ନିକଟ ଅଞ୍ଚଳରେ ଠିଆ ହୋଇ ଚତୁର୍ଦିଗରେ ସମ୍ବଲପୁର ସହରର ଦୃଶ୍ୟ ସହ ହୀରାକୁଦ ଜଳଭଣ୍ଡାର ମଧ୍ୟ ପରିଲକ୍ଷିତ ହେଇଥାଏ । ସନ୍ଧ୍ୟା ସମୟରେ ଅସ୍ତମିତ ସୂର୍ଯ୍ୟର ଦୃଶ୍ୟ ସେଠାରୁ ଖୁବ ଉପଭୋଗ୍ୟ । ସମ୍ବଲପୁରରେ ସ୍ୱାଧୀନତା ସଂଗ୍ରାମର ବହ୍ନି ମଧ୍ୟ ଏହି ବୁଢ଼ାରାଜା ପାହାଡ଼ର ପାଦଦେଶରୁ ଜଳି ଉଠିଥିଲା । କିମ୍ବଦନ୍ତୀ ପ୍ରବାଦ କଥନ ଅଛି ଯେ ବୁଢ଼ାରାଜା ପାହାଡ଼ ଉପରେ ଥିବା ମନ୍ଦିର ସନ୍ନିକଟ ଏକ ଗଭୀର କୂପ ମଧ୍ୟ ଦେଇ ଏକ ସୁଢଙ୍ଗ ରହିଛି ଯାହାକି ବହୁ ପୂର୍ବରୁ ରାଜାଙ୍କଦ୍ୱାରା ନିର୍ମିତ ହେଇଥିଲା । ଏହି ସୁଢଙ୍ଗର ଅପର ପାର୍ଶ୍ୱ ମହାନଦୀ ନିକଟସ୍ଥ ତତ୍କାଳୀନ ରାଜପ୍ରସାଦ ଯାଏଁ ଲମ୍ବିଥିଲା । ତେବେ ପ୍ରତ୍ନତତ୍ତ୍ୱ ନିରୀକ୍ଷଣ ଅଭାବରୁ ଏହା ବର୍ତ୍ତମାନ ସିଦ୍ଧ ହେଇ ପାରି ନାହିଁ । ଗମନାଗମନ ସୁବିଧା ବୁଢାରାଜା ପାହାଡର ଅବସ୍ଥିତି ସମ୍ବଲପୁର ରୋଡ ରେଳ ସ୍ଟେଶନରୁ ମାତ୍ର ୫୦୦ ମିଟର ଦୂରରେ । ସମ୍ବଲପୁର ସ୍ଟେଶନରୁ ଅଇଣ୍ଠାପାଳି ଆଡେ ଯାଇଥିବା ମୁଖ୍ୟ ରାସ୍ତାରେ ଗଲେ ପ୍ରଥମେ ବୁଢାରାଜ ପାହାଡ ଉପରକୁ ଯାଇଥିବା ପୁରାତନ ପ୍ରସ୍ତରରେ ଖୋଦେଇ ହେଇଥିବା ପାଉଞ୍ଚ ସବୁ ଅବସ୍ଥିତ । ତେବେ ନିକଟରେ ସେଠାରୁ ଆହୁରି ୫୦୦ ମିଟର ଗଲେ ମୁଖ୍ୟ ରାସ୍ତାରୁ ବୁଢାରାଜା ମନ୍ଦିର ଯାଏ ଏକ ସୁନ୍ଦର ପିଚୁ ରାସ୍ତା ନିର୍ମିତ ହେଇଛି , ଯାହା ଦେଇ ଗାଡିଦ୍ୱାରା ମନ୍ଦିର ପ୍ରାଙ୍ଗଣ ପର୍ଯ୍ୟନ୍ତ ଯାଇ ହୁଏ । ବୃକ୍ଷ୍ୟରାଜି ଏକଦା ଘଞ୍ଚ ଅରଣ୍ୟ ଥିବା ବୁଢାରାଜା ପାହାଡ ବିଭାଗୀୟ ଦେଖଣା ଅଭାବରୁ କାଳକ୍ରମେ ବୃକ୍ଷ୍ୟହୀନ ହେଇପଡିଥିଲା । ଲୋକମାନେ ଏଥିରୁ ଅବାରିତ ଭାବେ ଜାଳେଣୀ କଥା ସଂଗ୍ରହ କରିବାରୁ ଏହା ସଂପୂର୍ଣ୍ଣ ନଣ୍ଡା ପାହାଡରେ ପରିବର୍ତ୍ତନ ହେଇ ଯାଇଥିଲା । ତେବେ ଗତ ଦଶନ୍ଧିରେ କିଛି ପ୍ରକୃତିପ୍ରେମୀ ନାଗରିକଙ୍କ ଉଦ୍ୟମ ଫଳରେ ବୁଢାରାଜ ଜଙ୍ଗଲ ସୁରକ୍ଷ୍ୟା ସମିତି ଗଠନ ହେଇ ବୁଢାରାଜ ପାହାଡ ତଥା ଶେଠୀକୁ ଯାଇଥିବା ରାସ୍ତା କଡାରେ ବୃକ୍ଷ ରୋପଣ ହେଇ ତାହାର ଦେଖା ଶୁଣା ହେବାରୁ ବର୍ତ୍ତମାନ ପାହାଡ ଓ ରାସ୍ତା ଘଞ୍ଚ ଅରଣ୍ୟ ପରି ହେଇ ସେ ସ୍ଥାନର ସୋଭା ବର୍ଧନ କରୁଛି ।
ଜୟଦେବ  (କ୍ରମିକ ନମ୍ବର- ୧୧୧) ଖୋର୍ଦ୍ଧା ଜିଲ୍ଲାର ଏକ ବିଧାନ ସଭା ନିର୍ବାଚନ ମଣ୍ଡଳୀ  ।. ଏହି ନିର୍ବାଚନ ମଣ୍ଡଳୀ ବାଲିଅନ୍ତା ବ୍ଲକ ଓ ବାଲିପାଟଣା ବ୍ଲକକୁ ନେଇ ଗଠିତ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଶଶିଭୂଷଣ ବେହେରା ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବେଣୁଧର ଭୋଇଙ୍କଠାରୁ ୪୦୯୫୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ପ୍ରାର୍ଥୀ ୨୦୨୪: ନବ କିଶୋର ମଲ୍ଲିକ  (ବିଜେଡି) ୨୦୧୯: ଅରବିନ୍ଦ ଢାଲି  (ବିଜେଡି) ୨୦୧୪: ଶଶି ଭୂଷଣ ବେହେରା  (ବିଜେଡି) ୨୦୦୯: ଅରବିନ୍ଦ ଢାଲି  (ବିଜେଡି) ୨୦୦୯ରେ ନିର୍ବାଚନ ହୋଇଥିଲା ଓ ଅରବିନ୍ଦ ଢାଲି  (ବିଜେଡ଼ି) ସେଥିରେ ବିଜୟ ଲାଭ କରିଥିଲେ  ।
ବ୍ରୁସେଲୋସିସ ରୋଗ ବ୍ରୁସେଲା ଶ୍ରେଣୀର ଏକ ପ୍ରକାର ଜୀବାଣୁ ସଂକ୍ରମଣ ଯୋଗୁ ହୁଏ । ଏହାର ଲକ୍ଷଣ ମଧ୍ୟରେ ଜ୍ୱର, ମୁଣ୍ଡ ବିନ୍ଧା, ମାଂସପେଶୀ ଯନ୍ତ୍ରଣା ଏବଂ ଗଣ୍ଠି ଯନ୍ତ୍ରଣା ହୋଇପାରେ। ଲକ୍ଷଣ ସାଧାରଣତଃ ସଂସ୍ପର୍ଶରେ ଆସିବାର ୨ରୁ ୪ ସପ୍ତାହ ପରେ ଆରମ୍ଭ ହୁଏ ଏବଂ ଏହା ହଠାତ୍ ବା ଧୀରେ ଧୀରେ ଆରମ୍ଭ ହୋଇପାରେ । ବିନା ଚିକିତ୍ସାରେ ଏହି ସଂକ୍ରମଣ ବର୍ଷ ବର୍ଷ ଧରି ରହିପାରେ। ରୋଗ ଜଟିଳ ହେଲେ ମଧ୍ୟରେ ଅଣ୍ଡ ପ୍ରଦାହ, ଏଣ୍ଡୋକାର୍ଡ଼ାଇଟିସ, ସ୍ୱତଃ ଗର୍ଭପାତ, ସେପ୍ଟିକ୍ ଆର୍ଥ୍ରାଇଟିସ୍ କିମ୍ବା ପ୍ଲୀହା ବୃଦ୍ଧି ହୋଇପାରେ । ମଣିଷକୁ ସାଧାରଣଃ ସଂକ୍ରମିତ କରୁଥିବା ଚାରି ପ୍ରକାର ନିର୍ଦ୍ଦିଷ୍ଟ ଶ୍ରେଣୀର ବ୍ରୁସେଲାମାନଙ୍କ ନାମ ଯଥାକ୍ରମେ ବ୍ରୁସେଲା ଆବୋର୍ଟସ, ବ୍ରୁସେଲା କାନିସ, ବ୍ରୁସେଲା ମେଲିଟେନସିସ ଓ ବ୍ରୁସେଲା ସୁଇସ । ଏପରି ୧୦ରୁ ୧୦୦ ପ୍ରକାର ଜୀବାଣୁ ଯୋଗୁ ଏହି ରୋଗରେ ମଣିଷ ଆକ୍ରାନ୍ତ ହୋଇପାରନ୍ତି। ସଂକ୍ରମିତ ପ୍ରାଣୀମାନଙ୍କଠାରୁ ଅଣ-ପାସ୍‌ଚୁରାଇଜଡ ଦୁଗ୍ଧଜାତ ଦ୍ରବ୍ୟ ଖାଇବାଦ୍ୱାରା ଏହି ରୋଗ ସାଧାରଣତଃ ବ୍ୟାପିଥାଏ। ଅଣସିଦ୍ଧ ରନ୍ଧା ମାଂସ ଖାଇବା କିମ୍ବା ସଂକ୍ରମିତ ପ୍ରାଣୀମାନଙ୍କ ସହିତ କାମ କରିବା ଯୋଗୁ ମଧ୍ୟ ହୋଇପାରେ। ଲୋକମାନଙ୍କ ମଧ୍ୟରେ କ୍ୱଚିତ୍ ଏହା ବିସ୍ତାର ହୋଇପାରେ  ରକ୍ତ କଲଚର ବା ଆଗ୍ଲୁଟିନେସନ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଆଠ ବର୍ଷରୁ ଅଧିକ ବୟସ୍କ ଲୋକର ଚିକିତ୍ସାରେ ଡକ୍‌ସିସାଇକ୍ଲିନ୍ ଏବଂ ରିଫାମ୍ପିନ ଔଷଧର ମିଶ୍ରଣ ୬ ସପ୍ତାହ ପାଇଁ ଦିଆଯାଏ । ଅଳ୍ପ ବୟସ୍କ ଯୁବକମାନଙ୍କୁ ଟ୍ରାଇମେଥୋପ୍ରିମ/ସଲଫାମେଥୋକ୍‌ସାଜୋଲ ସହିତ ଚିକିତ୍ସା କରାଯାଇପାରେ  ଜଟିଳ ରୋଗ ପାଇଁ ଭିନ୍ନ ଭିନ୍ନ ଆଣ୍ଟିବାୟୋଟିକ୍ ବ୍ୟବହୃତ ହୋଇପାରେ। ବ୍ୟାୟାମ କଲେ ସ୍ୱାସ୍ଥ୍ୟର ପୁନରୁଦ୍ଧାର ତ୍ୱରାନ୍ୱିତ ହୋଇପାରେ  ପ୍ରାୟ ୨% ରୋଗୀଙ୍କର ମୃତ୍ୟୁ ହୋଇଥାଏ। ୨୦୦୯ ମସିହା ସୁଦ୍ଧା ବର୍ଷକୁ ୫୦୦,୦୦୦ରୁ ଅଧିକ ଏହି ରୋଗ ହୋଇଥିବା ରିପୋର୍ଟ କରାଯାଇଛି। ୨୦୧୦ ମସିହାରେ, ଯୁକ୍ତରାଷ୍ଟ୍ରରେ ୧୧୫ଟି ରୋଗ ଚିହ୍ନଟ ହୋଇଥିଲା। ସାଧାରଣତଃ ପ୍ରଭାବିତ ଅଞ୍ଚଳଗୁଡିକ ହେଉଛି ଭୂମଧ୍ୟସାଗରୀୟ ଅଞ୍ଚଳ, ମଧ୍ୟ ଏବଂ ଦକ୍ଷିଣ ଆମେରିକା, ଏସିଆ, ଆଫ୍ରିକା ଏବଂ ମଧ୍ୟ ପୂର୍ବାଞ୍ଚଳ  ପ୍ରଥମେ ୧୭୫୧ ମସିହାରେ ଜର୍ଜ କ୍ଲେଗ‌ହର୍ଣ୍ଣ ଏହି ରୋଗର ବର୍ଣ୍ଣନା କରିଥିଲେ  ସାର ଡେଭିଡ ବ୍ରୁସଙ୍କ ନାମାନୁସାରେ ଏହି ରୋଗର ନାମକରଣ ହୋଇଛି ଯିଏ ୧୮୮୬ ମସିହାରେ ଏହି ରୋଗର ଜୀବାଣୁ ଚିହ୍ନଟ କରିଥିଲେ ।
ହରଦାନହଲ୍ଲୀ ଡୋଡ଼େଗୌଡ଼ା ଦେବଗୌଡ଼ା (ଜନ୍ମ ୧୮ ମଇ ୧୯୩୩) ଜଣେ ଭାରତୀୟ ରାଜନେତା ଓ ଜୁନ ୧୯୯୬- ଅପ୍ରିଲ ୧୯୯୭ ଯାଁଏ ଭାରତର ପ୍ରଧାନମନ୍ତ୍ରୀ ଥିଲେ । ପ୍ରଧାନମନ୍ତ୍ରୀ ହେବା ପୂର୍ବରୁ ଗୌଡ଼ା ୧୯୯୪-୧୯୯୬ ଯାଁଏ କର୍ଣାଟକର ମୁଖ୍ୟମନ୍ତ୍ରୀ ଥିଲେ। ଗୌଡ଼ା ୧୬ତମ ଲୋକ ସଭାର ସଦସ୍ୟ ଓ କର୍ଣାଟକର ହସନ ନିର୍ବାଚନ ମଣ୍ଡଳିରୁ ସାଂସଦ। ଗୌଡ଼ା ଜନତା ଦଳ  (ସେକ୍ୟୁଲାର)ର ରାଷ୍ଟ୍ରୀୟ ସଭାପତି ମଧ୍ୟ ଅଟନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ଗୌଡ଼ାଙ୍କ ଜନ୍ମ କର୍ଣାଟକର ହରଦନହଲ୍ଲୀ ଗ୍ରାମରେ ୧୮ ମି ୧୯୩୩ରେ ହେଇଥିଲେ। ସେ ସିଭିଲ ଇଞ୍ଜିନିୟରିଙ୍ଗରେ ଡିପ୍ଲୋମା ପ୍ରାପ୍ତ କରିଥିଲେ। ସେ ଚେନ୍ନମାଙ୍କୁ ବିବାହ କରିଥିଲେ ଓ ବିବାହ ପରେ ଚାରୋଟି ପୁଅ ଓ ଦୁଇଟି ଝିଅଙ୍କ ବାପା ହେଇଥିଲେ। ରାଜନୈତିକ ଜୀବନ ଗୌଡ଼ା ୧୯୫୩ ମସିହାରେ ଭାରତୀୟ‌ କଂଗ୍ରେସରେ ଯୋଗ ଦେଇଥିଲେ ଓ ୧୯୬୨ ଯାଏଁ କଂଗ୍ରେସର ସଦସ୍ୟ ଥିଲେ। ୧୯୬୨ ମସିହାରେ ଗୌଡ଼ା ହୋଲେନରସିପୁରା ନିର୍ବାଚନ ମଣ୍ଡଳୀରୁ ସ୍ୱାଧୀନ ପାର୍ଥୀ ଭାବେ କର୍ଣାଟକ ବିଧାନ ସଭାର ସଦସ୍ୟ ହେଇଥିଲେ ପରେ, ଗୌଡ଼ା ୬ଥର ଯାଏଁ ସେହି ମଣ୍ଡଳୀରୁ ନିର୍ବାଚିତ ହେଇଥିଲେ। କଂଗ୍ରେସର ବିଭାଜନ ପରେ ଗୌଡ଼ା କଂଗ୍ରେସ (ଅନ୍ୟ) ରେ ଯୋଗ ଦେଇଥିଲେ ଓ ମାର୍ଚ୍ଚ ୧୯୭୨ ରୁ ମାର୍ଚ୍ଚ ୧୯୭୬ ଯାଏଁ ଓ ପରେ ଡିସ୍ୱମ୍ବର ୧୯୭୭ ଯାଏଁ ବିରୋଧୀ ଦଳର ନେତା ଥିଲେ । ଆପାତ୍ତକାଳିନ ସ୍ଥିତିରେ ଗୌଡା ୧୯୭୫-୭୭ ଯାଏଁ ଜେଲରେ ବନ୍ଦୀ ଥିଲେ।ଦେବଗୌଡ଼ା ଦୁଇଥର ଯାଏଁ ଜନତା ପାର୍ଟିର ସଭାପତି ଥିଲେ।ପରେ ଡିସେମ୍ବର ୧୯୯୪ ମସିହାରେ ସେ କର୍ଣାଟକର ୧୪ତମ ମୁଖ୍ୟମନ୍ତ୍ରୀ ଭାବେ ସପଥ ଗ୍ରହଣ କରିଥିଲେ। ୧୯୯୬ ନିର୍ବାଚ୍ଚନରେ ଗୌଡ଼ା ଭାରତର ୧୨ତମ ପ୍ରଧାନମନ୍ତ୍ରୀ ହେଇଥିଲେ। ପଦ ୧୯୬୨ ୮୯ : କର୍ଣାଟକ ବିଧାନ ସଭା ସଦସ୍ୟ ୧୯୭୨-୭୬ : ବିରୋଧୀ ଦଳ ନେତା। ୧୯୯୧ : ୧୦ମ ଲୋକ ସଭା ସଦସ୍ୟ।
ଭେଡୋଲିଜୁମାବ, ଏକ ବିକ୍ରୟ ନାମ ଏଣ୍ଟିଭିଓ, ଏକ ଔଷଧ ଯାହା ମଧ୍ୟମରୁ ଗୁରୁତର ଅଲସରେଟିଭ କୋଲାଇଟିସ କିମ୍ବା କ୍ରନ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ଯାହା ଅନ୍ୟ କୌଣସି ଚିକିତ୍ସାରେ ଉପଶମ ହୁଏ ନାହିଁ । ଏହା ଇଞ୍ଜେକସନ ଆକାରରେ ଶିରା ମଧ୍ୟରେ ଧୀରେ ଧୀରେ ଦିଆଯାଏ ।ଏହି ଔଷଧର ପ୍ରତିରୋଧ ଶକ୍ତି ବିକଶିତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ଅଇ, ଜ୍ୱର ଏବଂ ସାଇନୁସାଇଟିସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ସଂକ୍ରମଣ ଏବଂ ପ୍ରଗତିଶୀଳ ମଲ୍ଟିଫୋକାଲ ଲିଉକୋଏନସେଫାଲୋପାଥି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟେଗ୍ରିନ 4 7  ଏଲପିଏଏମ-୧, ଲିମ୍ଫୋସାଇଟ୍ ପେୟର ପ୍ୟାଚ୍ ଆଡ‌ହେସନ ଅଣୁ 1  ସହିତ ବନ୍ଧନଯୁକ୍ତ ହେବା ଫଳରେ ପ୍ରଦାହ କମିଯାଏ । ୨୦୧୪ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭେଡୋଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ମୂଲ୍ୟ ଏକ ମାତ୍ରା ପିଛା ପ୍ରାୟ ୨,୦୫୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ୨୦୨୦ ସୁଦ୍ଧା ଏହାର ମୂଲ୍ୟ ପ୍ରାୟ ୬,୭୦୦ ଡଲାର କିମ୍ବା ବର୍ଷକୁ ପ୍ରାୟ ୪୦,୪୦୦ ଡଲାର ଅଟେ । ୨୦୧୬ ସୁଦ୍ଧା କାନାଡାରେ ଏହାର ମୂଲ୍ୟ ବର୍ଷକୁ ପ୍ରାୟ ୨୧,୫୦୦ ସିଏଡି ଅଟେ ।
ପ୍ରହଲ୍ଲାଦ ବେହେରା  (୧୦ ଅଗଷ୍ଟ ୧୯୩୮ - ୯ ମାର୍ଚ୍ଚ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରହଲ୍ଲାଦ ବେହେରା ୧୯୩୮ ମସିହାର ଅଗଷ୍ଟ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅକ୍ରୁର ବେହେରା ଓ ମାଆଙ୍କ ନାମ ଲବଙ୍ଗ ବେହେରା ଏବଂ ପତ୍ନୀଙ୍କ ନାମ ଧନମତି ବେହେରା । ରାଜନୈତିକ ଜୀବନ ପ୍ରହଲ୍ଲାଦ ଓଡ଼ିଶା ରାଜନୀତିରେ ଜନତା ପାର୍ଟି କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସେ ବିଜୁ ପଟ୍ଟନାୟକଙ୍କ ଡ୍ରାଇଭର ଭାବରେ କାର୍ଯ୍ୟ କରୁଥିଲେ ଏବଂ ଏକଦା ଭାରତର ଭୂତପୂର୍ବ ପ୍ରଧାନମନ୍ତ୍ରୀ ଲାଲ ବାହାଦୁର ଶାସ୍ତ୍ରୀଙ୍କୁ ଗାଡ଼ିରେ ବସାଇ ପୁରୀ ନେଇଥିଲେ । ମୃତ୍ୟୁ ପ୍ରହଲ୍ଲାଦ ୨୦୨୦ ମସିହାର ମାର୍ଚ୍ଚ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ସେ ବୁର୍ଲା ମେଡିକାଲରେ ଚିକିତ୍ସିତ ହେଉଥିଲେ ।
ତୀବ୍ର ଶ୍ୱାସନଳୀ ପ୍ରଦାହ ବା ଆକ୍ୟୁଟ ବ୍ରୋଙ୍କାଇଟିସ ବା ଛାତି ଥଣ୍ଡା  (ଇଂରାଜୀରେ , ବା ) ରୋଗ ଫୁସଫୁସରେ ଥିବା ବଡ଼ ବା ମଧ୍ୟମ ଆକାରର ବାୟୁବାହୀ ନଳୀମାନଙ୍କର ପ୍ରଦାହକୁ କୁହାଯାଏ  । ଏହି ରୋଗରେ କାଶ ଏହ ସାଧାରଣ ଲକ୍ଷଣ । କାଶ ହେଲେ ଖଙ୍କାର ପଡ଼େ, ହୁଇଜ ହୁଏ, ଛୋଟ ଛୋଟ ଶ୍ୱାସକ୍ରିୟା ହୁଏ, ଜ୍ୱର ହୁଏ ଓ ଛାତି ବେଆରମ ଲାଗେ । ଏହି ରୋଗ ଅଳ୍ପ କିଛି ଦିନରୁ ଦଶ ଦିନ ପର୍ଯ୍ୟନ୍ତ ରହେ । ଲକ୍ଷଣମାନ ପ୍ରାୟ ୩ ସପ୍ତାହ ରହେ କିନ୍ତୁ କାଶ ତା ପରେ ଅନେକ ସପ୍ତାହ ପର୍ଯ୍ୟନ୍ତ ରହେ । କେତେକ ରୋଗୀଙ୍କର ୬ ସପ୍ତାହ ପର୍ଯ୍ୟନ୍ତ ଲକ୍ଷଣ ରହେ । ସମୁଦାୟ ରୋଗୀଙ୍କର ୯୫ % କ୍ଷେତ୍ରରେ ଭୁତାଣୁ ସଂକ୍ରମଣ ଯୋଗୁ ରୋଗ ହୋଇଥାଏ । କାଶରୁ ବାୟୁ ମାଧ୍ୟମରେ ବା ରୋଗୀ ସଂସ୍ପର୍ଶରେ ଆସିଲେ ଭୁତାଣୁଦ୍ୱାରା ଏହି ରୋଗ ବ୍ୟାପେ । ସଙ୍କଟପ୍ରଦ ଅବସ୍ଥା: ଧୂମ୍ରପାନ, ଧୂଳି ଓ ଅନ୍ୟାନ୍ୟ ବାୟୁ ପ୍ରଦୂଷଣ । ମାଇକୋପ୍ଲାଜମା ନିମୋନି ବା ବୋର୍ଡେଟେଲା ପର୍ଟୁସିସ ଭଳି ଜୀବାଣୁ ଓ ଅତ୍ୟଧିକ ବାୟୁ ପ୍ରଦୂଷଣ ଯୋଗୁ କେତେକ କ୍ଷେତ୍ରରେ ଏହି ରୋଗ ହୁଏ । ରୋଗୀର ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ଖଙ୍କାର ରଙ୍ଗ ଦେଖି ଜୀବାଣୁ ବା ଭୁତାଣୁ ଯୋଗୁ ହେଉଛି, ଜଣାପଡ଼େନାହିଁ । ଜୀବାଣୁ ଚିହ୍ନିବା ଆବଶ୍ୟକ ହୁଏନାହିଁ । ସଦୃଶ ଲକ୍ଷଣ ଥବା ଅନ୍ୟ ରୋଗମାନଙ୍କର ନାମ ଆଜମା, ନିମୋନିଆ, ବ୍ରଙ୍କିଓଲାଇଟିସ, ବ୍ରଙ୍କିଏକ୍ଟାସିସ ଓ ସିଓପିଡି । ନିମୋନିଆ ଚିହ୍ନଟ ନିମନ୍ତେ ଏକ ଏକ୍ସ‌-ରେ ଆବଶ୍ୟକ ହୋଇପାରେ । ଫୁସଫୁସ ଉତ୍ତେଜକ ପଦାର୍ଥ ଓ ଧୂମ୍ରପାନ ବର୍ଜନ ହିଁ ଏହାର ପ୍ରତିଷେଧ କାମ କରେ । ବାରମ୍ବାର ହାତଧୁଆ ମଧ୍ୟ ସୁରକ୍ଷାକାରୀ ହୁଏ । ଚିକିତ୍ସା: ବିଶ୍ରାମ, ପାରାସେଟାମଲ ଓ ଏନଏସଆଇ‌ଡିଦ୍ୱାରା ଜ୍ୱର ନିୟନ୍ତ୍ରଣ କରାଯାଏ । କାଶ ଔଷଧ କୌଣସି ସାହାଯ୍ୟକାରୀ ନ ହେଉ ଥିବାରୁ ଛଅ ବର୍ଷରୁ କମ ହୋଇଥିବା ଶିଶୁକୁ ଦେବାକୁ ସୁପାରିସ କରାଯାଏ ନାହିଁ । ହୁଇଜ ନିୟନ୍ତ୍ରଣ ସାଲବୁଟାମଲଦ୍ୱାରା ହୁଏ କିନ୍ତୁ ଏହା ଫଳରେ ଧୈର୍ଯ୍ୟହୀନତା   ଦେଖାଯାଏ । ଆଣ୍ଟିବାୟୋଟିକ ସାଧାରଣତଃ ବ୍ୟବ‌ହାର କରାଯାଏ ନାହିଁ । ପର୍ଟୁସିସ ବା ଲହରା କାଶ ଯୋଗୁ ତୀବ୍ର ଶ୍ୱାସନଳୀ ପ୍ରଦାହ ହେଲେ ଏହାର ବ୍ୟତିକ୍ରମ କରାଯାଏ । ମହୁ ଓ ପେଲାର‌ଗୋନିଅମ ଦେଲେ ଲକ୍ଷଣର ଉନ୍ନତି ହୁଏ । ଅତି ସାଧାରଣ ରୋଗମାନଙ୍କ ମଧ୍ୟରେ ତୀବ୍ର ଶ୍ୱାସନଳୀ ପ୍ରଦାହ ଅନ୍ୟତମ । ବୟଃପ୍ରାପ୍ତ ଲୋକଙ୍କ ମଧ୍ୟରୁ ୫ % ଲୋକଙ୍କୁ ଏହି ରୋଗ ହୁଏ ଓ ୬ % ପିଲାଙ୍କୁ ଅତି କମରେ ବର୍ଷରେ ଥରେ ନିଶ୍ଚୟ ହୁଏ । ଶୀତ ଦିନେ ପ୍ରାୟ ଏହି ରୋଗ ହୁଏ । ଆମେରିକାରେ ପ୍ରତିବର୍ଷ ପ୍ରାୟ ୧୦ ନିୟୁତ ଲୋକ ଏହି ରୋଗରେ ପୀଡ଼ିତ ହୋଇ ଡାକ୍ତରଙ୍କୁ ସାକ୍ଷାତ କରନ୍ତି ଓ ଅଦରକାରୀ ଭାବରେ ୭୦ % ଲୋକ ଆଣ୍ଟିବାୟୋଟିକ ଗ୍ରହଣ କରନ୍ତି । ତୀବ୍ର ଶ୍ୱାସନଳୀ ପ୍ରଦାହ ରୋଗରେ ଆଣ୍ଟିବାୟୋଟିକ ବ୍ୟବ‌ହାର କମେଇବା ନିମନ୍ତେ ଚେଷ୍ଟା ଚାଲିଛି ।
ସେମାଗ୍ଲୁଟାଇଡ,  (ଇଂରାଜୀ ଭାଷାରେ , ଏକ ବିକ୍ରୟ ନାମ ଓଜେମ୍ପିକ/ ) ଯାହା ମଧୁମେହ ଟାଇପ ୨ ରୋଗର ଚିକିତ୍ସା ନିମନ୍ତେ ବ୍ୟବ‌ହାର କାରାଯାଏ  । ମେଟ୍‌ଫର୍ମିନ୍ ଅପେକ୍ଷା ଏହା କମ୍ ପସନ୍ଦ କରାଯାଏ, ଯଦିଓ ସେଗୁଡିକ ଏକତ୍ର ବ୍ୟବହୃତ ହୋଇପାରେ  ଏହା ରକ୍ତ ଶର୍କରା ନିୟନ୍ତ୍ରଣରେ ଉନ୍ନତି ଆଣେ, ଯାହା ହୃତ୍‌ପିଣ୍ଡ ରୋଗର ଆଶଙ୍କା କମେଇଦିଏ ଏବଂ ବୃକ୍‌କ ରୋଗ ସଙ୍କଟ କମେଇଦିଏ । ଏହା ପାଟିରେ କିମ୍ବା ଚର୍ମ ତଳେ ଇଞ୍ଜେକସନ ଆକାରରେ ବ୍ୟବହୃତ ହୁଏ  ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଅଇ, ତରଳ ଝାଡ଼ା, ପେଟ ଯନ୍ତ୍ରଣା ଏବଂ କୋଷ୍ଠକାଠିନ୍ୟ ଇତ୍ୟାଦି ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଡାଏବେଟିକ କେଟୋଏସିଡୋସିସ୍, କମ୍ ରକ୍ତ ଶର୍କରା ଏବଂ ଅଗ୍ନାଶୟ ପ୍ରଦାହ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ଏବଂ ସ୍ତନ୍ୟପାନ କରାଇବା ସମୟରେ ନଦେବାକୁ ପରାମର୍ଶ ଦିଆଯାଏ। ଏହା ମାନବ ଗ୍ଲୁକାଗନ-ଲାଇକ ପେପଟାଇଡ-୧ ଭଳି କାମ କରେ ଓ ଇନସୁଲିନ ନିଷ୍କାସନ ବୃଦ୍ଧି କରିବା ସଙ୍ଗେ ସଙ୍ଗେ ଗ୍ଲୁକାଗନ ନିଷ୍କାସନ କମେଇ ଦିଏ ଓ ପାକସ୍ଥଳୀ ଚଳନ ଧୀର କରିଦେଇ ପେଟ ଖାଲି କରିଦିଏ । ଯୁକ୍ତରାଷ୍ଟ୍ରରେ ଡାକ୍ତରୀ ଚିକିତ୍ସା ନିମନ୍ତେ ୨୦୧୭ରେ ସେମାଗ୍ଲୁଟାଇଡ ଅନୁମୋଦିତ ହୋଇଥିଲା। ଏହା ନୋଭୋ ନୋରଡିସ୍କଦ୍ୱାରା ବିକଶିତ ହୋଇଥିଲା । ଏହା ପ୍ରଥମ ଜିଏଲପି-1 ଥିଲା ଯାହା ପାଟିଦ୍ୱାରା ଦିଆପାରେ  ବ୍ରିଟେନରେ ୨୦୨୦ରେ ଏହାର ୨ ମିଗ୍ରା ଇଞ୍ଜେକସନର ମୂଲ୍ୟ ୭୩ ପାଉଣ୍ଡ ଥିଲା । ଆମେରିକାରେ ଏହି ପରିମାଣ ନିମନ୍ତେ ୨୯୨୧ରେ ୮୫୦ ଡଲାର ଖର୍ଚ୍ଚ ହେଉଥିଲା ।
ତୁଳସୀ ଲାହିରି  (୭ ଅପ୍ରେଲ ୧୮୯୭ - ୨୨ ଜୁନ୍ ୧୯୫୯) ଜଣେ ବଙ୍ଗାଳୀ ଅଭିନେତା, ନିର୍ଦ୍ଦେଶକ ଏବଂ ନାଟ୍ୟକାର ଥିଲେ  । ପ୍ରାରମ୍ଭିକ ଜୀବନ ଲାହିରି ୧୮୯୭ ମସିହାରେ ବ୍ରିଟିଶ ଭାରତର ରଙ୍ଗପୁରର ନାଲଡଙ୍ଗା ଗାଆଁର ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ସେ ବିଏ ଏବଂ ବିଏଲ୍ ପାସ୍ କରି ରଙ୍ଗପୁର କୋର୍ଟରେ ଜଣେ ଓକିଲ ଭାବରେ ତାଙ୍କର ପେଷା ଆରମ୍ଭ କରିଥିଲେ । ସେ କଲିକତାର ଅଲିପୁରକୁ ଆସିବା ପରେ ଉସ୍ତାଦ୍ ଜାମିରୁଦ୍ଦିନ ଖାନ୍ ତାଙ୍କର ଦୁଇଟି ଗୀତ ରେକର୍ଡ଼ କରିଥିଲେ ଏବଂ ଲାହିରିଙ୍କୁ ତାଙ୍କ ମାଷ୍ଟରସ୍ ଭଏସ୍ କମ୍ପାନୀରେ ସଙ୍ଗୀତ ନିର୍ଦ୍ଦେଶକ ଭାବରେ ଯୋଗଦେବାକୁ ପ୍ରେରିତ କରିଥିଲେ । ପେଷା ସେ ମଞ୍ଚ ଏବଂ କଥାଚିତ୍ରରେ ଅଭିନେତା, କଣ୍ଠଶିଳ୍ପୀ ଏବଂ ବାଦ୍ୟକାର ଭାବରେ କାମ କରିଥିଲେ । ସେ ପ୍ରଥମେ ନୀରବ କଥାଚିତ୍ରରେ ଅଭିନୟ କରିଥିଲେ ଏବଂ ପରେ ୫୦ରୁ ଅଧିକ କଥାଚିତ୍ରରେ କାମ କରିଥିଲେ । ବଙ୍ଗରେ ତାଙ୍କ ଅଭିନୀତ ନାଟକ ଦୁଃଖୀର ଇମାନ ଏବଂ ଛେନ୍ରା ତାର ଅନୁଷ୍ଠିତ ହେବା ପରେ ସେ ଲୋକପ୍ରିୟ ହୋଇଥିଲେ । ସେ ଏକ ଅର୍କେଷ୍ଟ୍ରା ଗଢ଼ିଥିଲେ, ଯାହାକି ମୁଖ୍ୟତଃ ବିଭିନ୍ନ ମଞ୍ଚରେ ନୃତ୍ୟ ପରିବେଷଣ କରୁଥିଲା ।୧୯୩୩ ମସିହାରେ ସେ ଜାମୁନା ପୁଲିନେ ଏବଂ ରାଧା କ୍ରିଷ୍ଣା ନାମକ ଦୁଇଟି କଥାଚିତ୍ରର ନିର୍ଦ୍ଦେଶନା ଦେଇଥିଲେ । ନାଟକ ମହାସମ୍ପଦ ଚୋରାବାଲି ଦୁଖୀର ଇମାନ ଭିଟି ଛେନ୍ରା ତାର ନାଟ୍ୟକାର ନାୟକ ଚୁରାୟନନ୍ଦ ବାଂଲାର ମାଟି ଠିକାଦର ଅଭିନୀତ କଥାଚିତ୍ର ମ୍ରିତେର ମର୍ତ୍ତ୍ୟେ ଆଗମନ ମନ୍ମୟୀ ଗାର୍ଲ୍ସ ସ୍କୁଲ ପାରଶ ପଥର ବକ୍ସିଦ୍ଧା ସାହେବ ବିବି ଗୋଲାମ ସାଗର ସଙ୍ଗମେ ପରଭ୍ରିତିକା ପଥିକ ଦିଗ୍‌ଭ୍ରାନ୍ତ ବାମୁନେର୍ ମେୟେ ରାମପ୍ରସାଦ ତୁମି ଆର୍ ଆମି ଜୀବାନ ସଙ୍ଗିନୀ ଅବତାର ରିକ୍ତା ବଙ୍ଗାଳୀ ରାଧା କୃଷ୍ଣ ସୋନାର ସଂସାର ମାତ୍ରି ସ୍ନେହ ଆଧାର ବାହ୍ୟ ଲିଙ୍କ୍
୧୯୬୭   ଗ୍ରେଗୋରି ପାଞ୍ଜି ଅନୁସାରେ ରବିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1967 ବର୍ଷ, 2 ଶହସ୍ରାବ୍ଦର 967 ବର୍ଷ, 20 ଶତାବ୍ଦୀର 67 ବର୍ଷ, ଏବଂ ୧୯୬୦ ଦଶକର 8 ବର୍ଷ ଥିଲା ।
ତୁଙ୍ଗଭଦ୍ରା ନଦୀ , କର୍ନାଟକ ରାଜ୍ୟରେ ମୁଖ୍ଯତଃ ପ୍ରବାହିତ ଏକ ଭାରତୀୟ ନଦୀ । ଏହାର କିଛି ଅଂଶ କର୍ନଟକ ଓ ଆନ୍ଧ୍ରା ପ୍ରଦେଶ ସୀମାରେ ଯାଇ କ୍ରୀଷ୍ଣା ନଦୀ ସହିତ ମିଳିତ ହୁଏ । ମହାଭାରତରେ ଏହା ପାମ୍ପା ନାମରେ ଉଲ୍ଲିଖିତ । ଗତିପଥ କର୍ନଟକ ରାଜ୍ୟର ପଶ୍ଚିମ ଘାଟ ପର୍ବତମାଳାରୁ ବାହାରିଥିବା ତୁଙ୍ଗା ଓ କୁଦି ନଦୀର ମିଶ୍ରଣରେ ତୁଙ୍ଗଭଦ୍ରା ନଦୀର ସୃଷ୍ଟି । ଏହି ଦୁଇ ଉପନଦୀ ଚିକମାଗଲୁର ଜିଲ୍ଲାରୁ ବାହାରି ତୁଙ୍ଗଭଦ୍ରାରେ ପରିଣତ ହେଲା ପରେ ତାହା ଶିଳ୍ପ ସହର ଭଦ୍ରବତୀ ହୋଇ ପ୍ରବାହିତ ହେଲା ପରେ ଆରବ ସାଗରରେ ପତିତ ହୁଏ । 100ରୁ ଉର୍ଦ୍ଧ ଉପନଦୀ , ନାଳ ଏହା ସହିତ ମିଳିତ ହେଇ ଏହାକୁ ଜଳ ପ୍ରଦାନ କରେ । ତୁଙ୍ଗା ଓ ଭଦ୍ରା କୁଦଳି ନାମକ ସ୍ଥାନରେ ମିଳିତ ହୁଅନ୍ତି । ଏହି ନଦୀ ତଟରେ ଅନେକ ତୀର୍ଥ ସ୍ଥଳ , ଶୈବ ସଂପ୍ରଦାଯର ମନ୍ଦିର , ଶ୍ରୀଙ୍ଗେରୀ ଥରେ ଅବସ୍ଥିତ । ଅନେକ ବ୍ରହ୍ମା ମନ୍ଦିର ମଧ୍ୟ ଏହାର ତତବର୍ତୀ ଅଞ୍ଚଳରେ ଅବସ୍ଥିତ । ପୁରାତନ ଚାଲୁକ୍ୟ ବଂଶଦ୍ୱାରା ନିର୍ମିତ ନବ ବ୍ରହ୍ମା ମନ୍ଦିର ଏହା ପଥରେ ଅବସ୍ଥିତ । 1525ରୁ 1527 ମସିହା ମଧ୍ୟରେ ଶ୍ରୀ କୃଷ୍ଣ ଦେବରାୟ ଏହି ନଦୀ ତଟରେ ବନ୍ୟା ସୁରକ୍ଷ୍ୟା ପାଇଁ ସୁଦୃଢ ପ୍ରାଚୀର ନିର୍ମାଣ କରିଥିଲେ । ଏହି ନଦୀ ଅଞ୍ଚଳରେ ଗ୍ରାନାଇଟର ଖାଦାନ ସବୁ ରହିଛି । . ନଦୀ ତଟ ବାରଟି ଅଞ୍ଚଳରୁ ପୁରାତନ ବିଜୟନଗରମ ସଭରାଜ୍ୟର ଭଗ୍ନାବଶେଷ ସବୁ ପରିଲାକ୍ଷୟିତ ହୁଏ । 20 ତମ ଶତାବ୍ଦୀରେ ଜଳସେଚନ ପାଇଁ ତୁଂଗଭଦ୍ରା ଡେମ ନିର୍ମିତ ହେଇଥିଲା । ମନ୍ଦିର ସମୂହ ଚିକମଗାଲୁର ଜିଲ୍ଲାରେ ନଦୀ ତଟରେ ଶ୍ରୀଙ୍ଗେରୀ ସାରଦମ୍ବା ମନ୍ଦିର ରହିଛି । ହରିହର ନାମକ ସ୍ଥାନରେ ହରିହରେଶ୍ୱର ମନ୍ଦିର ରହିଛି । ହାମ୍ପି ଅଞ୍ଚଳରେ ବିଜଯନଗର ରାଜ୍ୟର ଭଗ୍ନାବଶେଷ ଏକ ପର୍ଯ୍ୟଟନ ସ୍ଥଳୀ । ଏହାର ଆଲମପୁର ସ୍ଥାନକୁ ଦକ୍ଷିଣ କାଶୀ କୁହାଯାଏ । ଏଠାରେ ଅନେକ ମନ୍ଦିର ରହିଛି । ନଦୀ ତଟରେ ମନ୍ତରାଳୟମ ନାମକ ସ୍ଥାନରେ ମୂଳ ବୃନ୍ଦାବନ ତୀର୍ଥ ସ୍ଥଳୀ ରହିଛି । ନଦୀ ବନ୍ଧ ତୁଙ୍ଗଭାଦ୍ର ଉପରେ ଗଜାନୁରଠାରେ କ ନଦୀବନ୍ଧ ନିର୍ମିତ ହୋଇଛି । ଏହା ଏକ ବହୁମୂଖୀ ପ୍ରକଳ୍ପ । ହସପେତ ନିକଟରେ ବୃହତ ତୁଂଗଭଦ୍ରା ବନ୍ଧା ନିର୍ମିତ । ଏହି ବନ୍ଧାରୁ କେନାଲ ଯୋଗେ ଚାଷଜମିକୁ ଜଳ ଯୋଗାଣ ହୁଏ ।
ଏହା ଏକ ଦ୍ରୁମ ଜାଦୀୟ ଉଦ୍ଭିଦ। ହରିଡା ପରି ଦିଶିଲେ ମଧ୍ୟ ଏହା ଶିରାଯୁକ୍ତ ହୋଇ ନଥାଏ। ଶାସ୍ତ୍ରୋକ୍ତ ଗୁଣ ଏହା କଷାୟ ରସ, କାଶଘ୍ନ ଓ କେଶ ଉପକାରକ। ନେତ୍ରରୋଗ, କୃମି, କଣ୍ଡୁ, କୁଷ୍ଠ ଓ ଦନ୍ତରୋଗ ଆଦି ନାନା ପ୍ରକାର ରୋଗ ବିନାଶକ ଅଟେ। ଅନ୍ୟାନ୍ୟ ଭାଷାରେ ନାମ ଓଡ଼ିଆରେ ବାହାଡ଼ା, ବଙ୍ଗଳାରେ ବହେଡା, ହିଂଦିରେ ବହେଡା,ବହେଡୋ, ଡେରା, ତିନାସ ତେଲୁଗୁରେ ତାଁଡେଚେଟ୍ଟୁ, ଗୁମ୍ମକୋଚେଟ୍ଟୁ, ସଂସ୍କୃତରେ ବିଭୀତକ, ଭୁତାବାସ, ଅକ୍ଷ, କଳିଦ୍ରୁମ, କର୍ଶଫଳ ଓ କଳିଯୁଗାଳୟ କୁହାଯାଏ। ବ୍ୟବହାର ହରିଡ଼ା ପରି ଏହାକୁ ବ୍ୟବହାର କରାଯାଏ। ଏହାର ମଂଜିକୁ ବାହାର କରି ଏହାର ଔଷଧୀୟ ବ୍ୟବହାର କରାଯାଏ। ତ୍ରିଫଳାରେ ବ୍ୟବହୃତ ତିନୋଟି ଔଷଧି ଭିତରୁ ଏହା ଗୋଟିଏ। ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ଇକ୍ସାଜୋମିବ  (ଇଂରାଜୀ ଭାଷାରେ ), ନିନଲାରୋ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ମଲ୍ଟପ୍ଲ ମାୟେଲୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଅନ୍ୟାନ୍ୟ ଚିକିସ୍ଥାର ବିଫଳ ହୋଇଥିଲେ ଲେନାଲିଡୋମାଇଡ ଏବଂ ଡେକ୍ସାମେଥାଜୋନ ସହିତ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରଳ ଝାଡ଼ା, କୋଷ୍ଠକାଠିନ୍ୟ, କମ୍ ପ୍ଲାଟେଲେଟ୍, ସ୍ୱଳ୍ପ ଶ୍ୱେତ ରକ୍ତ କଣିକା, ପ୍ରାନ୍ତୀୟ ନ୍ୟୁରୋପାଥି, ବାନ୍ତି ଏବଂ ଫୁଲା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପ୍ରୋଟିଆସମ ଇନହିବିଟର ଏବଂ ଏହା ଜୀବକୋଷଗୁଡ଼ିକରେ ପ୍ରୋଟିନ୍ ଭାଙ୍ଗିବା ପ୍ରତିରୋଧ କରିବାଦ୍ୱାରା କାର୍ଯ୍ୟକ୍ଷମ ହୁଏ । ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୬ରେ ୟୁରୋପରେ ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ ଇକ୍ସାଜୋମିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସପ୍ତାହ ସୁଦ୍ଧା ୪ ସପ୍ତାହର ଚିକିତ୍ସାରେ ପ୍ରାୟ ୬,୩୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୧,୪୦୦ ଡଲାର ଅଟେ ।
କଥକଳୀ  ମାଲୟାଲମ:  , କଥକଳୀ  ଶାସ୍ତ୍ରୀୟ ଭାରତୀୟ ନୃତ୍ୟର ପ୍ରମୁଖ ରୂପରୁ ଗୋଟିଏ ଅଟେ । ଏହି କଳାର କାହାଣୀ  "ନାଟକ"  ଶୈଳୀ ଅଟେ, କିନ୍ତୁ ଏକ ସୁନ୍ଦର ରଙ୍ଗୀନ ମେକଅପ, ବେଶଭୂଷା ଏବଂ ଫେସମାସ୍କ ଯାହା ପାରମ୍ପରିକ ରୂପେ ପୁରୁଷ ଅଭିନେତା-ନର୍ତ୍ତକ ପିନ୍ଧିଥାନ୍ତି । କଥକଳୀ ମୁଖ୍ୟରୂପେ ମାଲାୟାଲାମ - ଭାଷା କହୁଥିବା ଦକ୍ଷିଣ-ପଶ୍ଚିମ କ୍ଷେତ୍ର କେରଳରେ ହିନ୍ଦୁ ପ୍ରଦର୍ଶନ କଳା ରୂପେ ବିକଶିତ ହୋଇଥିଲେ । କଥକଳୀର ମୂଳ ଅସ୍ପଷ୍ଟ ଅଟେ । କଥକଳୀର ପୂର୍ଣ୍ଣ ରୂପେ ବିକଶିତ ଶୈଳୀ 17ବିଂ ଶତାବ୍ଦୀ ପାଖାପାଖି ଜନ୍ମ ହୋଇଥିଲା, କିନ୍ତୁ ଏହାର ମୂଳ ମନ୍ଦିର ଏବଂ ଲୋକ କଳା  ଯେପରି  "କୁଟୀୟାଟ୍ଟମ"  ଏବଂ ଦକ୍ଷିଣ-ପଶ୍ଚିମ ଭାରତୀୟ ପ୍ରାୟଦ୍ୱୀପର ଧାର୍ମିକ ନାଟକ ରୁ ଅଟେ, ଯାହା ପାଖାପାଖି 1 ସହସ୍ତ୍ରାବ୍ଦୀ ସିଇ ପାଇଁ ଉପଲବ୍ଧ ହୋଇଥାଏ । ଭାରତର ସମସ୍ତ ଶାସ୍ତ୍ରୀୟ ନୃତ୍ୟ କଳା ଯେପରି କଥକଳୀ ପ୍ରଦର୍ଶନ, ବିଚାରକୁ ଅଭିବ୍ୟକ୍ତ କରିବାପାଇଁ ସଙ୍ଗୀତ, ମୁଖର କଳାକାର, କୋରିୟଗ୍ରାଫି ଏବଂ ହାତ ଏବଂ ଚେହେରାକୁ ଏକତ୍ରିତ କରିଥାଏ । କଥକଳୀ ଅଲଗା- ଅଲଗା ହୋଇଥାଏ କି ଏଥିରେ ଦକ୍ଷିଣ ଭାରତର ପ୍ରାଚୀନ ଭାରତୀୟ ମାର୍ଶାଲ ଆର୍ଟ ଏବଂ ଆଥେଲେଟିକ୍ସ ପରମ୍ପରାରେ ମଧ୍ୟ ଆନ୍ଦୋଳନ ସାମିଲ ହୋଇଛି । କଥକଳୀ ଏକ ଶାସ୍ତ୍ରୀୟ ଭାରତୀୟ ନୃତ୍ୟର ବିପରୀତ ଅଦାଲତ ଏବଂ ହିନ୍ଦୁମାନଙ୍କ ଥିଏଟରରେ ବିକଶିତ କଳାକୃତିର ସରଞ୍ଚନା ଏବଂ ବିବରଣୀ ଅଲଗା-ଅଲଗା ହୋଇଥାଏ, ଯାହା ମୁଖ୍ୟରୂପେ ହିନ୍ଦୁ ମନ୍ଦିର ଏବଂ ମଠବାସୀ ବିଦ୍ୟାଳୟରେ ବିକଶିତ ହୋଇଥାଏ । କଥକଳୀର ପାରମ୍ପରିକ ବିଷୟରେ ଲୋକ ପୌରାଣିକ କଥା ଏବଂ ହିନ୍ଦୁ ମହାକାବ୍ୟ ଏବଂ ପୁରାଣରୁ ଆଧ୍ୟାତ୍ମିକ ବିଚାର ଅଟେ । ସଂସ୍କୃତଯୁକ୍ତ ମାଲାୟାଲାମରେ ପାରମ୍ପରିକ ରୂପେ ମୁଖର ପ୍ରଦର୍ଶନ କରାଯାଇଥାଏ । ଆଧୁନିକ ରଚନାରେ ଭାରତୀୟ କଥକଳୀ ମଣ୍ଡଳରେ ମହିଳା କଳାକାର, ତା 'ସହିତ ପଶ୍ଚିମୀ କାହାଣୀ ମାନ ଏବଂ ନାଟକ ଯେପରି, ସେକ୍ସପୀୟର ଏବଂ ଇସାଈ ଧର୍ମର ନାଟକ ।
ସଂଶୋଧନ ବାକି ଅଛି ସେ କୁଆ ସରପୁର, ଯାଜପୁରଠାରେ ଜନ୍ମଗ୍ରହଣ କରିଥିଲେ । ଏକାଧାରରେ ସେ ନାଟ୍ୟକାର, ଗାୟକ, ସଂଗୀତକାର, ଗୀତିକାର ଓ ନାଟ୍ୟକର୍ମୀ । ଭ୍ରମଖ୍ୟମାଣ ବ୍ୟାବସାୟିକ 7677 72 8 66 '  ( 8) ସ୍ୱନାମଧନ୍ୟ ଓଡ଼ିଶୀ ଗୁରୁ ପଙ୍କଜ ଚରଣ ଦାସ ଏହି ନାଟ୍ୟଦଳରେ ନୃତ୍ୟାଭିନୟରେ ଥିବା ବେଳେ ଦେବପ୍ରସାଦ ଦାସ ନାରୀ ଚରିତ୍ରରେ ଅଭିନୟ କରୁଥିଲେ  ।   ନିଉ ଥିଏଟର  ବନ୍ଦ ହେବାପରେ ରାଧାରମଣ ରାୟ ବଲାଙ୍ଗିର, ପାଟଣା ଷ୍ଟେଟର  ପୃଥୀରାଜ ଉଚ୍ଚ ବିଦ୍ୟାଳୟ ' ଓ  ବାଳିକା ବିଦ୍ୟାଳୟ 'ର ସଂଗୀତ ଶିକ୍ଷକ ଭାବେ ଯୋଗ ଦେଇଥିଲେ । ସେତେବେଳେ ତାଙ୍କ ଗାୟନ ସହ କୁମାର ବିବୁ ଦେନ୍ଦ୍ର ସିଂହଦେଓଙ୍କ ବେହେଲା ବାଦନର ଚର୍ଜା ସାରା ଓଡ଼ିଶାରେ ହେଉଥିଲା । ରାଧାରମଣ ରାୟ କଲିକତାର ଗ୍ରାମୋଫୋନ ରେକର୍ଡ କମ୍ପାନି  ସେନୋଲା ର ଓଡ଼ିଆ ସଂଗୀତ ବିଭାଗ ପାଇଁ ପ୍ରଶିକ୍ଷଣକାରୀ ଥିଲେ । ତାଙ୍କ ଗାୟନରେ ଅନେକ ଗ୍ରାମୋଫୋନ ରେକର୍ଡ  ସେନୋଲା  ପକ୍ଷରୁ ପ୍ରସାରିତ । ପ୍ରଥମ ସାମାଜିକ ଓଡ଼ିଆ ଚଳଚ୍ଚିତ୍ର  ରୋଲସ ଟୁ ଏଇଟ ରେ (୧୯୫୧) ରାଧାରମଣ ଗୋଟିଏ ଯୁଗଳ ଗାୟନ ଗୀତ ଲେଖିଥିଲେ ଏବଂ ନିଜେ ଗାଇଥିଲେ  ।  ମହୁଆ ଫୁଟିଲା ବନେ, ମନ କଥା ମୋର ମନେ ନ ମନେ  ଏହି ଗୀତଟି ପାରମ୍ପରିକ  ରଜଦୋଳି  ସ୍ୱର ଓ ଶବ୍ଦରେ ଛନ୍ଦା ହୋଇଥିଲା ।
ଜାବାଲପୁର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ଜବଲ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜାବାଲପୁର ୨୩.୧୬୩୯ ଉତ୍ତର ଅକ୍ଷାଂଶ ଓ ୭୯.୯୪୭୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜାବାଲପୁର ସହରର ମୋଟ ଜନସଂଖ୍ୟା ୧୦୮୭୪ ଅଟେ । ସେଥି ମଧ୍ୟରୁ ୫୨.୯୯% ଜଣ ପରୁଷ ହୋଇଥିବା ବେଳେ ୪୭.୦୧% ଜଣ ନାରୀ ଅଟନ୍ତି । ଜାବାଲପୁରର ସାକ୍ଷରତା ହାର ୬୯.୮୨% ଅଟେ । ଏହା ଜାତୀୟ ହାରଠାରୁ -୪.୯୮% ପ୍ରତିଶତ କମ ଅଟେ । ସେଥିରୁ ୪୧.୨୫% ପ୍ରତିଶତ ପୁରୁଷ ଓ ୨୮.୫୬% ନାରୀ ଅଟନ୍ତି । ୧୪.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଜାବାଲପୁରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଜାବାଲପୁରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୦ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୯.୩ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୨୯୫.୭ / ହୋଇଥାଏ ।
କ୍ରୋମୋଗ୍ଲିସିକ ଏସିଡ, କ୍ରୋମୋଲିନ ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ଆଜମା, ଆଲର୍ଜି ରାଇନାଇଟିସ୍, ଆଲର୍ଜି କଞ୍ଜକ୍ଟିଭାଇଟିସ୍ ଏବଂ ସିଷ୍ଟମିକ୍ ମାଷ୍ଟାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଆଜମା ରୋଗରେ ଏହା ଏକ ପସନ୍ଦଯୋଗ୍ୟ ଚିକିତ୍ସା ନୁହେଁ । ଏହା ପ୍ରଶ୍ୱାସରେ ନିଆଯାଏ, କିମ୍ବା ନାସାଲ୍ ସ୍ପ୍ରେ କିମ୍ବା ଆଖି ଡ୍ରପ୍ ଭାବରେ ବ୍ୟବହୃତ ହୁଏ । ପ୍ରାଶ୍ୱାସ ନେବାବେଳେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକ, କାଶ, ଏବଂ ବାନ୍ତି ହୋଇପାରେ । ନାକ କିମ୍ବା ଆଖିରେ ଦେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱାଳା କିମ୍ବା ଉତ୍ତେଜନା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଅଧ୍ୟୟନ କରାଯାଇ ନାହିଁ । ଏହା ଏକ ମାଷ୍ଟ୍ ସେଲ୍ ଷ୍ଟାବିଲାଇଜର୍, ଯାହା ହିଷ୍ଟାମିନ ନିଷ୍କାସନ ହ୍ରାସ କରେ । କ୍ରୋମୋଗ୍ଲିସିକ ଏସିଡ ୧୯୬୫ ମସିହାରେ ତିଆରି ହୋଇଥିଲା ଏବଂ ୧୯୭୩ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ପ୍ରଶ୍ୱାସରେ ନେଉଥିବା ୧୨୦ ମିଲି ଔଷଧର ମୂଲ୍ୟ ପ୍ରାୟ ୧୩୦ ଡଲାର; ୨୦୨୨ ସୁଦ୍ଧା ୧୦ ମିଲି ଆଖି ବୁନ୍ଦାର ମୂଲ୍ୟ ପ୍ରାୟ ୯ ଡଲାର ଅଟେ ।